Toon afbeeldingen van De Tsjerne. Jaargang 16\nErnst Jünger yn hear en fear\nTwa haedwurken: Der Arbeiter en Auf den Marmor-Klippen.\nTwa wurken lykje my yn Jünger syn great en grif net ientoanich oeuvre sa net hichtepunten, dan dochs markstiennen yn syn ûntjowingsgong to wêzen, stadia op de libbenswei, om mei Kierkegaard to sprekken. Tusken Der Arbeiter fan 1932 en Auf den Marmor-Klippen fan 1939 lizze mar sawn jier, mar it binne de sawn jierren fan nasionael-sosialistyske en fascistyske praktyk: boekforbarnen, tsjerkeforfolging, konsintraesjekampen, yn ballingskip jeijen fan elk dy't it net mei it regym iens is, oanfallen op it Joadendom. En fan oarlochstarissing net to min, fan Abessinië en Spanje. Yn in brief oan in goekunde hat Jünger de forhâlding tusken dizze beide boeken forgelike mei dy fan it Alde en Nije Testamint. Botte biskieden komt jin dat net oan, mar dêr sil wol mei bidoeld wêze dat Auf den Marmor-Klippen net goed forstien wurde kin sûnder kunde oan Der Arbeiter to hawwen; dochs is it lettere wurk earder de ûntbining as de foltôging fan it eardere. Stik foar stik binne hja lykwols in bisykjen om hwat Jünger gauris ‘de magy fan de tiid’ neamt to gripen en to bigripen. Auf den Marmor-Klippen wol neffens syn eigen wurden sokssahwat as in nije thélogy jaen; Der Arbeiter hat er dat by myn witten nea fan sein, mar dêr hâldt dy pretinsje dochs stiif safolle foar: net om 'e nocht is dit boek gauris de bibel fan it nasionael-bolsjewisme neamd.\nDer Arbeiter giet oer de nije minske, de minske fan de tweintichste ieu, de arbeider dy't tagelyk soldaet is. Forienigje de wurken en de fjochter en jo hawwe de totale minske. Sa koart it boadskip fan it boek is, sa omstannich de formulearring. Om it op syn wearde to skatten, moat men de diskusje-thema's fan it geastlik-politike libben yn Dútsklân sûnt Nietzsche kenne, mar kennis allinne is net genôch. Der most bisibbens yn libbensgefoel wêze, it orgaen dêr't men de ûndergrounske rivieren yn har forburgen gong mei folgje kin. It boadskip aerdet hjir en dêr nei sosialisme, mar marxistysk is it út noch yn net; it is ek grif nasionalistysk fan bidoeling, mar mei it nasionalisme fan de Junkers en de konservative generaels hat\nit suver neat mear út to stean. Jünger giet fan it aksioma út, dat de folksmienskip hjoeddeis stikkenbrutsen en ta chaos forwurden is; earste en iennichste opjefte fan de polityk is de wei ta definitive genêzing to wizen. It leauwen yn de mooglikheit fan genêzing út en troch en ta de minske is hjir by him sa sterk, dat er oan de skriklike rol fan it kweade yn de wrâldskiednis foarbysjocht. Dat er, mei dêrom, troch syn boek it histoarysk skandael fan 1933 bifoardere hat, stiet bûten kiif; op it gunstichst bioardiele, wied er as de dokter dy't yn de iepene swolm en de smoarge ottermatearje it proses fan suvering sjocht. Fansels hat Jünger gjin Kristallnacht-en-sa wollen, mar der binne mear mylde geasten dy't har learlingen ryp foar de hantearring fan de guillotine makke hawwe. Syn boek joech ommers in nije theory oangeande de autoritaire mienskip. De réalisearring fan autoritaire mienskipsfoarmen koe neffens him neat fan komme as der net in mythos yn en efter siet. Om dy mythos yn sabeare-religieuze bousels stal to jaen, lyk as de Ludendorffs, Wilhelm Kauer, Ernst Bergmann, Bernhard Kummer, Gustav Frenssen, Herman Wirth, folle-net-genôch, yn forskaet fan manifestaesjes woenen, - Deutscher Gottglaube, Deutschglâubige Bewegung, Artgemâsze Religion, Völkischer Glaube, - dêr wied er to forstannich ta; hy sil wol oan dizze foarbylden sjoen hawwe dat er dan ridlike gau op it plebejyske peil oanlânje moast. Mar as alternatyf bleau der dan fansels allinne oer de ynkorporaesje fan de mythos yn de persoan; yn de man of de sterke of de lieder wurdt it autoritaire bigjinsel foar it hiele folk it dúdlikst ta symboal.\nOft Jünger by it skriuwen fan Der Arbeiter net sels fornommen hat dat er hieltyd by de rânne fan de ôfgroun lâns roun? Dútske tinkers dogge dat graech, mar reitsje dan spitigernôch har naïvens net kwyt en wurde fangefolgen yn polityk opsicht libbensgefaerlik. Sadré it speak rint, sjogge hja forheard op en witte fan gjin kwea en gjin rie. Hja wiene sa aerdich mei de paradoksen oan it gymnastykjen en tochten dat gjinien de line liniger om de reak skeare koe as hja, mar yntusken wiene hja as bern dy't mei lúsjefers yn de golle oan it boartsjen binne. It harket sa dryst hwat Jünger doe woe, ‘den Geist durch den Geist in die Luft zu sprengen’, mar de fosforbommen op de Dútske stêdden wiene it praktyske resultaet. Hy hat it withoefaek oer Plan, Ordnung, Hiërarchie, bigripen dy't de konservatyf-revolúsionaire foarmannen yn de mûle bistoarn leinen; sa sprekkend, joech er lykwols de jungle rom bod. Syn arbeider soe de positive forneatiger wêze; hwer't dy foar alles forlet fan hie, dat wie ‘des Sprengstoffs, damit der Lebensraum leer-\ngefegt werde für eine Hiërarchie’; mar hwer yn 'e goedichheit hellet de minske it rjocht op sok in ûnbarmhertigen hybris wei? Hwa jowt Jünger it rjocht koel en heechhertich earen en eagen to sluten, as de ‘Sprengstoff’ miljoenen libbens easket en de weagen fan ellinde de ierde oerstjalpje?\nElk boek fan Jünger wol winlik in diagnose fan syn tiid wêze. Stie Der Arbeiter yn it nauste forbân mei Die totale Mobilmachung, it boek dat in jier earder forskynd wie, it wie ek net to tinken sûnder Nietzsche syn leare fan ‘die Wille zur Macht’. Nietzsche dôch wie de foargonger en bisieler fan alle konservatyf-revolúsionairen. Fan him hiene hja leard, dat God dea wie, dat de heechste wearden ûntweardige wurde moasten, dat it kristendom mei syn leauwen oan fal en forlossing fan de minske in ûnmooglik en skynhillich wêzen makke hie. Syn nei foaren heljen fan Dionysos, foar de krusige Kristus oer, joech dizze Dútske nihilisten in kâns om net yn it romantysk ûnbihagen fan de njoggentjinde ieu to forsûpen. Nihilisme en vitalisme lizze fuort byinoar. Nou koene hja polityk aktyf wêze, nou koene hja bisykje om troch de forneatiging fan hwat hja foar âld en forrotte oanseagen, nij libben to skeppen.\nIs Jünger kjel fan de konsekwinsjes fan syn tinken wurden? Moast ek hy de wenstige gong fan de konservatyf-revolúsionairen gean: fan revolúsionairen ta konservativen? Yn Auf den Marmor-Klippen is klear to fornimmen dat er de machtsdrift fan diktators as Hitler, Mussolini en Stalin eanget. Der krûpt in forlamjende freze troch dit boek, de freze fan de fûgel dy't de njirre oankommen sjocht en net fuortfleane doar. De ûnderwrâld wintelet foargoed nei boppen. Tsjin de hel is neat bistân; it rûge beest sil it winne. Tsjerke, kleaster, paleis, dichterhutte, studearkeamer, hja falle barnend yn pún. Dy't oan de greate forneatiging ûntkomme wol, moat oer de sé flechtsje. De katastrofe fan München kin net inkeld in warskôging foar it frije Europa west hawwe; mannich Dútsker en licht ek Jünger moat dêr in biwiis foar de swakkens fan de demokratyske steaten yn sjoen hawwe. Kaem it omdat der gjin lokjend alternatyf wie, dat it frij koarte, mar bytiden seldsum suggestive forhael yn de diagnose stykjen bliuwt en net fierder komt as de literatuer? Mannen as Ernst Niekisch en Martin Niemöller binne de iepene striid mei it Hitler-systeem oangien; Jünger sil him dêr net al to noflik by field hawwe, mar ek dan is er de fansiden steande skôger dy't it oan oaren oerlit de striid tsjin de helske machten sûnder formomming oan to binen. Ut syn oarlochsdeiboek Strahlungen (1949) witte wy, dat er nei 1940 as Dútsk offisier yn it formidden fan de ‘goede’ generael Stülp-\nnagel yn Parys forkeard hat en doe omgong hie mei inkelde foarname Frânske figueren, sa mei André Gide dy't in greate biwûndering foar In Stahlgewittern hawn hawwe moat; nearne lêze wy lykwols dat er oan it forset, byg. dat fan 20 july 1944, meidien hat.\nAuf den Marmor-Klippen jowt jin likefolle oanlieding ta argewaesje as ta biwûndering; de foarnaem-wémoedige toan resonnearret yn jins siel, mar al dat allegoaryske en legendaryske meitsje jin op 'en dûr ek kidelich. De parabel-eftige forklaeijing fan it forhael forhinderet jin ommers net it neakene tinken to sjen. Jünger mei it stomme graech hawwe oer: das Gesindel, das Niedere, die niedere Gewalte, die Eintagsmenschen; dêrfoaroer steane dan fansels: die edlen Herzen, das edle Blut, die Tapferen dieser Erde. Syn jonkheitsfilosofy libbet blykber noch as in hart: ‘Die Menschen-Ordnung gleicht dem Kosmos darin, dasz sie von Zeit zu Zeiten, um sich von neuem zu gebären, ins Feuer tauchen musz.’ Allegeduerigen is der - ien as Jënger kin hielendal net út syn eigen húd krúpe - de únderskieding neffens rangoarder, de militaristyske fordieling yn heechsten en leechsten: ‘Selbst die Krieger-Kaste beginnt zu zagen, wenn sie das Larven-Gelichter aus den Niederungen auf die Bastionen emporgestiegen sieht.’ As de grouwel fan de forneatiging dochs foltrutsen wurdt, bliuwt der ien treast oer: ‘Es gab noch Edle unter uns, in deren Herzen die Kenntnis der groszen Ordnung lebte und sich bestätigte.’ Binammen de dweperij mei it bosk is symptomatysk en op 'en dûr net to fortarren. As men hjir lêst fan ‘Wälder in denen Tod und Wollust tief verftochten sind’, bigrypt men hwat Charles Maurras fan dit slach fan Dútske mystici sein hat, doe't er it hie oer de obscene ûneinichheit dy't berne is ét de forieniging fan de Hebrieuske woastyn en it Dútske wâld.\nSalang lykwols in boek goed hjitte moat as it de hiele skriuwer earlik en folslein werjowt, is Auf den Marmor-Klippen grif bysûnder slagge. Allegearre dy't har wrantelich en wrokkerich tsjin Jünger forsette, omdat er sa graech op stelten rint en om syn foarleafde foar mythyske skûlnammen, sille dochs by stuiten ûnder de bitsjoening fan dit evokative proaza komme. Elk hat net sûnder reden it rjocht om dizze tekening-ynmearkestyl fan in foar it each anachronistyske wrâld to forspuijen, om yn dizze breed rythmisearre sinnen oars neat as in foarm fan prolongearre selsbihagen to sjen, om dit elegyske pathos klearebare forrifelderij to neamen, - mar hy sil it dochs wêze wolle moatte, dat de roman him faek fascinearre hat troch syn treflike werjefte fan in hjerstich libbensgefoel en fan de\nbinearing dy't jin op it hert slacht as de ûndergong wankt. Forjit ek net, dat Jünger syn travesty yn 1961 oars wurket as yn 1939, en dat de Dútskers der oars ûnder steane as wy. De âldfrinzige entourage fan it forhael hat doe, grif foar de goedwollende Dútskers, bysûndere aktueel west; hja moatte der in died fan greate moed yn sjoen hawwe. Hjoeddedei hat dizze precieuze en faek hwat pompeuze skriuwtrant licht hwat karikaturaels oer him; dy midsieuske nammen à la Tamalone, dy wiidweidige biskriuwingen fan klean, spegels, fazen, broches folle-net-genôch, dy devote earbied foar planten en blommen as de warders fan it libbensgeheim, hja lykje ús yn dy tiid en op dat plak net to the point. Moat der, as it om libben of dea giet, as de frijheit fan tsientallen miljoenen op it spul stiet, as de barbaren de troanen biklommen hawwe, in taflecht socht wurde yn de prysterlike plechtichheit dêr't gâns wurge Europeanen nei 1920 de easterske ‘learaers’ mei omklaeid hawwe, of yn de skimerige wijing fan de timpelruïne, of yn de literaire, ta gjin ethyske konsekwinsjes forplichtsjende kultus fan Lebensfülle, Lebensflamme en Lebensmelodie? Mear as ien hat efter dizze oanstelderige styl mei al syn sier en tier de trochwurking fan de Jugendstil socht. Ynfloed fan it symbolisme út de tiid fan foar de earste wrâldoarloch sil der ek wol yn sitte. It dúdlikst sjoch ik lykwols efter dit hast mythyske fisioen Nietzsche stean, al mist Jünger dy syn agressivens. By Jünger liket de fataliteit to hearskjen: ûnforbidlik giet de wrâld har gong en it jowt gjin byt as de ienling al bisiket yn it kosmyske barren yn to gripen; hy wurdt formoarzele as er net mei sin bisiden de wei stean giet. Nietzsche is altyd waerm, op it gleone ôf, hertstochtlik, in eruptive fulkaen; Jünger syn foarkommen dêrfoaroer liket kâld, bitocht en birekkene: mei Dútske tawijing spilet er it fyn oerleine spul fan de idéën, mar hy weaget himsels der net oan, hy springt nea yn de ôgroun fan de existinsje. Nietzsche roun as in wyldskermer syn tijd foarút, sá fier dat er wol omkomme moast yn de woastyn fan de waensin; Jünger is evenrediger en wit op 'e tiid fan tobek. Ik wit net hwer't ik it typearjende sechje heard haw, mar it hâldt: ‘Man trenne den Marmor von den Klippen, und der Mensch tritt hervor.’ Jünger syn boeken lykje faek de útkomst fan in fornimstich opset chemysk proses; de lêzer sil bisykje moatte efter de formules to kommen, sil de skriuwer him ier of let net raer to fiter hawwe; fynt er neat, dan slacht er gau oer ta de oerdreaune forearing of de ûnforantwurde forfijing, dêr't Jünger sa faek al it slachtoffer fan wurden is.\nJünger is yn Auf den Marmor-Klippen de romantikus, dy't\ntroch Nietzsche hinne gien is en nou yn de fierte de humaniteit lizzen sjocht dy't it erfdiel is fan tweintich Europeeske ieuwen. Mar leaut er ek yn it erfdiel, is it foar him - mei in iepen each foar alle forleagening en alle bismodsking - like nij en bigearlik as yn it bigjin doe't dy humaniteit foar slaven, lijers en frjemdlingen de grounwet fan it kommende ryk útmakke? Is dan einlings-en-to'n-lêsten foar de utopy fan ‘das Reich’, dêr't Jünger en syn maten har sa lang oan forgaste hiene, it sicht op it ryk fan de krúshichte yn it plak kommen?\nInkelde oantekeningen oer oare wurken fan Jünger.\nAs men fan Gärten und Strassen (1942) ôfsjocht om't it net safolle mear as in artistike boarterij is, komt as oarlochswurk fan Jünger allinne Der Friede yn de bineaming. It boekje is yn 1944 skreaun, waerd doe yllegael forspraet en koe earst yn 1949 offisieel yn Dútsklân forskine. De skriuwer wol nou op de oerwinning fan it nihilisme oan en skout yn dat forbân oan de tsjerke in biskiedende rol ta; om't er lykwols yn de tsjerke net folle mear sjocht as in earweardich pedagogysk ynstitút dat ek yn de swierste tiden de kop der foar hâlden hat, moat syn forwachting wol op in toloarstelling útrinne. As fredesprogram hat it skriftke net folle om 'e hakken; de objektive bitsjutting is lyts, de subjektive hwat greater om't it hjir bliken docht dat Jünger yn de boargerlik-liberale wearden dy't foarhinne by him ta weismiten keard wiene nou dochs wol it ien-en-oar sjocht. De man-mei-de-röntgenblik, sa't er wolris neamd is, taest hjir spitigernôch hwat yn de dize om. Hy hat it wakker oer de sin fan de skiednis en de sin fan it offer en it soe jin al bare nij dwaen as it Schicksal der net by to pas brocht wie, mar hy forsommet de frage nei de politike forantwurdlikheit foar alle ellinde fan de jierren 1933-'45 to stellen en to biantwurdzjen, en fan de grousume skuld fan it Dútske foar it Joadske folk oer swijt er.\nStrahlungen (1949), it deiboek dat Jünger yn de twade wrâldoarloch byhâlden hat en dat foaral oer syn dwaen en litten en syn minsklike kontakten yn Parys giet, lit de man sjen as in yntroverte bûtensteander dy't nijsgjirrige dingen fortelle kin, byg. oer de striid tusken Wehrmacht en Partei. Hwat jin opfalt is dat er dúdlik siket om in metafysysk bisef. Dat komt binammen ek ta utering yn de takomstroman Heliopolis (1949). It liket amper mear in réële wrâld dêr't de skriuwer jin yn forpleatst; oanstriid ta it ‘traumhafte’ hat er altyd al hawn. Dêr\nhoecht fansels ek neat op tsjin to wêzen: Rex Warner hat mei syn Aerodrome en George Orwell mei syn 1984 net oars dien. As jin hwat yn 'e wei is, dan wol it kunstmjittige en esthétisearjende yn syn stylkonstruksjes. Yn bytiden seldsum fynpriuwerige en dan foar in krityske útlanner gauris parodysk wurkjende tael biskriuwt er hjir in fantasystêd, dêr't him de striid ôfspilet tusken de konservativen fan it eale soarte en de plebejyske terroristen. Guont wolle hawwe, dêr soene it formidden fan generael Stülpnagel yn Parys en dat fan de Hitlerfeinten mei bidoeld wêze. It grouwe boek wol mar min in roman wurde; it mei earder in losse oanienriging fan essays, dialogen, dreamforhalen en meditaesjes hjitte. Yn de stêd dêr't it oer giet is de technyk oan it uterste ta perfeksionearre. In jong offisier, Lucius de Geer, - nomen est omen, - moat kieze tusken macht en minsklikheit; nei lang wifkjen weaget er it mei de minsklikheit. In lânfâd spilet de rol fan de demonyske diktator; syn tsjinspylders hawwe it swier. Der hawwe kritisi west dy't yn dit boek Jünger syn definityf ôfskie fan de soldateske mythos en syn réëns ta it oannimmen fan de kristlike wrâldskôging fine; in ryklik rimpen oardiel, liket my ta. Yn dat gefal soed er dochs earst ris fan syn âldbiwende twadieling, - de hearskippij fan it lege gewelt dy't yn de domme kliber har hâld fynt, contra de legitime macht dy't yn hannen fan de geastlike aristokraten of fan de âlde adel leit, - ôfsjen moatte. De god fan de filosofen is fan in oar makkelei as de God fan Abraham, Izaäk en Jakob. Jünger, mei syn ivich oerhingjen nei it abstrakt-théoretyske, syn esthétendom en syn forealens op sier en glâns, soe by Pascal en Kierkegaard yn 'e lear moatte om to witten hwat ‘leauwen’ is.\nMar wol Jünger wol de fêste groun fan de dingen dy't men net ynsjocht? Yn elk nij boek bisiket er, biweechlik tinker as er is, oan to jaen hwer't er op dat stuit stiet. Is er yn Ueber die Linie (1950) foargoed in deagewoan konservatyf wurden? Hy wrakselet om ta in kleare ûnderskieding fan it nihilisme to kommen, tsjut dúdlik oan dat de chaos him skoan mei de uterlike oarder fordraecht, en wit mar net oft de minskewrâld him oanlieding ta optimisme of ta fortwifeling jaen moat. De einichste stap oer de grinsstreep hinne is neffens him jit net dien, mar der libbet ûnder de minsken aldergeloks dochs in metafysyske ûnrêst en yn de wrâldliteratuer komme hieltyd mear théologyske thema's oan de oarder. De driging fan de Leviathan, de totale steat, bliuwt great, mar de romte fan de frijheit wurdt dêrtsjinoer ek greater. Yn dy romte stiet sûnder mis de tsjerke: ‘Es ist ausser einigen echten Soldaten nur der\nKirche zu verdanken, dass es nicht unter dem Jubel der Massen zum offenen Kannibalismus und zur begeisterten Anbetung des Tieres gekommen ist.’ Der binne ek persoanlike oäsen oerbleaun: de dea, de eros, it kunstwurk, it tinken, it eigen ynboarst. Dat allegearre snijt wol hout, mar sadré Jünger fan de diagnose ta de therapy komt, wurdt de âlde, batske Adam wer yn him wekker: Oerwin it Neat, rêd dy mei dyn eangst, wit dat de smert in skeppende krêft is... Hwa hat dêr lykwols genôch oan?\nIt essay Der Waldgang (1951) breidet by dit petear-sûnder-ein in nij haedstik oan. Lytse elite-groepen moatte om de frijheit to biskermjen as jagers en pioniers it bosk yn doare, hja moatte út eigen krêft de nulmeridiaen passearje wolle. Op syn schöngeistige wize biskriuwt Jünger de taek fan dy ‘wittenden’, mar der komt op 'e keper bisjoen net folle mear út as it bikende pleit foar de minsklike weardichheit en it like bikende boadskip fan in striidber humanisme. As de ienling him mar moedich tsjin it munster fan de kollektiviteit forset, as de oertsjûging it wint dat de musyske wrâld fier boppe de technyske wrâld stiet, as de minske jit yn syn iensumheit ta selsynkear en selsbisinning komme doar, dan is der hoop dat wy it rêdde sille. Alwer it rountaesten yn 'e dize dus, mar ek as Jünger taest falt der ornaris in soad to sjen en to hearren: hy wit ôfgryslike folle, syn proaza hat altyd in eigen lûd, hy kin formulearje as ien.\nJünger is altyd yn biweging; de frage is: progressyf of regressyf? Yn alle gefallen slagget it him net syn hegeprysterlike status kwyt to wurden. De novelle Besuch auf Godenhalm (1952) is de safolleste fariaesje op itselde thema. De forrêdde neioarlochske minske moat wer leare op syn yntuysje to bitrouwen, hy moat wer yn rjochtstreeks forbân mei syn mythyske oergroun libje. Fansels hat er it wer oer de problemen fan de macht, fan de hearskippij, fan de elite; fansels hellet er de yntellektueel sûnder heitelân en de jimmer jins tsjinstréë soldaet der by. Earnst, heechheit, forheven toan, platonyske stilearring, hja misse nea; altyd is it forhael by him de kapstok foar de idéën. Dizkear liket de Europeaen it fan de nasionalist to winnen, mar by Jünger steane alle doarren fan syn great hûs meastal yn it tsier. De yntellektueel, in dokter, en de gewoane man, in soldaet, bringe de tiid by de hear fan it eilân troch yn ‘petearen en oefeningen’; hja geane earst werom as hja genêzing foar har sykte, de sykte fan de tiid, foun hawwe. Gjin frjemd resept: sykje it by de natuer, by de mythology, by de rykdom fan de eigen siel...\nIt essay Der gordische Knoten (1953), dat binammen oer de forhâlding fan East en West giet, spilet it ek wer net sûnder in macht fan mythologysk materiael klear. Bytiden wurdt der safolle oploege, dat de skriuwer der sels ûnder bidobbe rekket. It Westen is de wrâld fan de frijheit en stiet as sadanich boppe it Easten dat de wrâld fan it despotisme is. It Easten hat wol de wysheit, mar it Westen hat mear: de oardering. De Gordiaenske knoop is de fortiisde, riedseleftige, elemintaire sitewaesje fan it Easten, dêr't allinne it machthawwende, westlike swurd fan Alexander klearrichheit yn bringe kin. Hieltyd herhellet har yn de wrâldskiednis deselde bidriging: Xerxes tsjin Athene, de Hunnen tsjin Rome, de Turken tsjin Wenen. Wer moat de mythos by Jünger ta ynterpretaesje fan it wrâldbarren tsjinje, wer wurdt it dualisme fan it ivich weromkommend konflikt nei foaren helle. De trêdde wrâldoarloch sil ûnder ditselde skriklike teken steun, mar de skriuwer winsket dy net to bilibjen. De loft sil ek nea foargoed ôfskjinje; de Gordiaenske knoop wurdt alle kearen neidat er trochsnien is dochs wer lein; de spanning tusken de frijheit en de ûnfrije machten sil bliuwe. Jünger kiest uteraerd foar de tradysjes fan it ‘Abendland’, mar hwerom wurdt net hielendal dúdlik. Al dy autoritair foarbrochte wissichheit is faek mar in wankel gefal.\nNijsgjirrige en sierlike bispegelingen oer tiid en tiidmjitting stiet Das Sanduhrbuch (1954) fol fan. Jünger wit dêr dúdlik yn to meitsjen dat de fysica en de astronomy it paed werom sykje nei de theology, dêr't hja lang forlyn ek oan ûntspruten binne. Hielendal himsels bliuwt er ek yn syn reisforhalen, bygelyks Atlantische Fahrt en Am Sarazenenturm (1955). Hy hat in tige fyn en skerp observaesjeformogen, hy rûkt de sfear, hy kin elk aroma kondinsearje. Mar nea treft men syn deugden sûnder syn ûndeugden: oan hwat foar eagen en mei de hannen to fielen is, hat er net genôch; hy wol altyd troch de dingen hinne sjen en de oergroun fan de forskynsels bidjipje. Yn it op syn kunstichst gearstalde proaza leit er fêst hwat er sjoen hat, lit it wêze troch fierrekiker of mikroskoop; saeklik en koelbihearske glydt er dan oer op de lêste dingen, de wetten dêr't de wrâld oan ûnderwurpen is, de sin fan it skynber lytse yn de greate kosmos. Sa'n skriuwer forgriemt him net, wurdt net oerémus en net foreale, hat gjin lêst fan dronkenskip of fan ûnwennigens, mar studearret as in mûnts yn syn keale sel, skilderet syn miniatueren - pronkstikjes ien foar ien - en hâldt alle deistige getsjânsel bûten de muorren.\nGjin niget, dat de ridder, de heros, mar net út Jünger syn wurk fordwine wol. Yn Gläserne Bienen (1957) fortelt er fan\nRichard, in Rittmeister, dy't in goed baentsje oanbean kriget yn it kleurich-fantasearre, yndustriéle ryk fan Zapparoni. Richard sjocht dêr glêzen bijen oan it wurk, automatysk huningsûgende ynstrumintsjes, dy't gâns mear út 'e wei sette as Gods boartlike skepseltsjes, mar dy't de natuer folslein bidjerre en in woastyn efterlitte hwer't hja west hawwe. De morael leit foar de hân: de moderne technology skuort de minsklike mienskip útinoar en birôvet har fan har tylkrêft. Foarsafier it forhael it sels al net docht, wurdt de les yn alderlei skôgingen oer de forbining fan it fegetative mei it animalyske, en oer dy fan it magyske mei it metafysyske, neijer útlein. De romantikus liket yn de âldere Jünger sterker to wurden; hwat seit de skriuwer fan dit boek fan syn Der Arbeiter fan in fearnsieu lyn, dêr't er it mal fan in trochtechnifisearre maetskippij yn ûntwurpen hie?\nJahre der Okkupation (1958) is wer sa'n boek dat in Jüngerhater - hja binne der by seksjes - kûgels meitsje kin. Sa'n idel en eigenwijs man dy't sa graech ridder en aristokraet wêze wol, mar net mear as in dom en réaksionair nasionalist is... De titel - dûbelsinnich: bisetting en beuzichheit - wiist der al op dat it oer de jierren 1945-'48 giet. De Amerikaenske tanks binne by Jünger syn hûs lâns rôlle; ynienen fielt er dat de skiednis in kear nommen hat. Alwer yn deiboekfoarm wurdt in great forskaet fan skôgingen, ynfallen, dreamen en natuerobservaesjes optekene. Yn de groun fan de saek is it swiere boek ien lange monolooch, in ôfrekkening mei alles hwat der de lêste jierren bard is, in biljochtsjen en trochsichtich-meitsjen fan gâns persoanen, feiten en forhâldingen, sa't wy dat út eardere boeken al kenne. De blommen en de ynsekten, de kuijergongen troch bosk en fjild ûntbrekke likemin as de refleksjes oer plak en bitsjutting fan de technyk. In troch alles hinne Dútsk boek, yn syn soarte tige earlik en meiskien earst likernôch 1970 op syn wearde to skatten.\nSa't bliken dien hat, biweecht Jünger syn tinken en stallen him altyd om de grins: dy tusken hjoed en juster, hjoed en moarn, minske en kosmos, frijheit en macht, tsjinstbere en hearsker. In An der Zeitmauer (1959) komt er nei folle omdoarmjen ta de ûntdekking, dat it heroyske minsketype dochs leger stiet as it humane. Om dat dúdlik to meitsjen oarderet er de wrâldskiednis yn tiidrekken en kultueren, mar dochs oars as Spengler en Toynbee dat dien hawwe. De tiid fan de histoarje, dy't mei Herodotus bigoun is, rint nou nei de ein. Greate foroaringen binne op komst. Wy sjogge it oan de populariteit fan de grotskilderingen by moderne kunstoanbidders, wy sjog-\nge it noch mear oan de opbloei fan de astrology dêr't in waeksend leauwen oan komyske gearhingen út sprekt en dy't de opstanning fan de théology fan de âlde Oriënt bitsjut. It boek hat hjir en dêr hwat in kristlike toan, mar fierder as de ketterij - bisykjen ta herkonstruksje troch aksintforlizzing - giet dat net. De filosoof yn Jünger wol God graech ta Geast meitsje en kin it mar min forneare dat God him as Persoan oppenearret. De ôfwizing fan de ynkarnaesje hâldt dan fansels de ôfwizing fan it - immaninte en transcendinte - forbân tusken sûnde en dea yn. Ek foar Jünger yn syn humanisearre steat sprekt Nietzsche blykber it biskiedende wurd.\nYn Der Weltstaat (1960), - in essay, in samling fan aforismen, in bondel stenografyske oantekeningen mei materiael foar grif oare boeken? - bringt Jünger gear hwat er op syn 65ste jier oan filosofyske, théologyske en natuerwittenskiplike forwurvenheden biskrept mient to hawwen. Hy is hjir op en út in moralist fan de âlde stimpel, ien dy't him likefolle bisint op hwat it forline him oerlevere hat as op hwat de takomst fan him freget. Sa'n ien kin in dryste Atlas lykje dy't de wrâld op 'e nekke nimt, mar syn gong wurdt dochs ien fan ynstoarten en oereinkommen. Fanneed wurde der dan sydwegen ynslein en - op syn Heideggers - ‘Holzwege’ bigien. Jünger forwachtet dat de wrâldhelten fan East en West hieltyd fierder útinoar groeije sille; de wichtichste frage is, oft de frijheit dan wol bistean bliuwe sil. De atoombom soe wolris net de greatste bidriging fan de frede, mar fan de frije wil wêze kinne. Mar as de steaten skielk har foarname rang fan op 't heden, har earstberterjocht forlieze, hwer bliuwt dan de skiednis? En as de skiednis weiwurdt, hwer bliuwt dan de minske? Sá freegjend, moat Jünger hast wol théolooch wurde!\nKrityske skôging en konklúzjes.\nIen dy't perfoarst oan it ôfslachtsjen wol, fynt yn de literatuer slachtoffers planteit; hy docht lykwols goed to bitinken dat er sels ek ienkear op it hakblok komme kin to lizzen. Deselde Frederik van Eeden dy't as Cornelis Paradijs de dûmny-dichters fan de âldere generaesje op syn pynlik harspit lein hie, moast it yn it lêst fan syn dagen bilibje dat dr. G. Kalff jr. him yn in mânsk boek sa ûnfoech geweken naem, dat it elke lêzer mei in weak hert nou noch oandeart. By ús hat Douwe Kalma, dy't as jongkeardel fan de Halbertsma's gjin goeds wist\nto sizzen, letter op syn foar it leksum opsein krigen fan in jongerein dy't ek ris dryst wêze woe. Hwat Karlheinz Deschner yn it bikende Kitsch, Konvention und Kunst dien hat, - de ûntwearding fan gâns literaire heechheden, - wie op himsels dan ek in maklik karwei, like maklik as it finen fan in alliterearjende moadetitel. Dat in polemist fan syn slach Hermann Hesse, Hans Carossa en Ernst Jünger fan har fuotstik ôfhellet en dêr oaren foar yn it plak set, kin men as utering fan artistyk amusemint wol wurdearje; dammers slane ek wolris raer mei har houtsjes om. Oan de bitsjutting fan de skriuwers dy't er oanfalt docht sok byldestoarmjen suver neat ôf; faek is it net mear as in fingeroefening fan de polemist, in saek fan mei sin blyn wêzen, fan sympathy en antipathy, fan weilitten en oerdriuwen, fan it fan jin ôfskriuwen fan rankunes.\nDat Ernst Jünger altyd mar ûnbistriden op syn Dútske troan sitten bliuwe soe, wie net oan to nimmen. Unforskillichheit foar him oer liket ûnbisteanber; hy hat fan de miet ôf oan syn lêzers of fascinearre of irritearre en soms slagge it him om it beide tagelyk to dwaen. Mar is er altyd wol lêzen sa't er lêzen wurde wol? Dy't syn idioom net hwat ken of oanfielt, syn skriften net yn it forbân fan it hiele oeuvre forstiet, mei him net de niget oan natuer, skiednis, filosofy en mythology dielt, dy kin gau mei syn ôfwizend oardiel klear wêze. Mar dy sil dan ek sa earlik wêze moatte in tige great part fan it wurk fan Goethe en Novalis to forsmiten!\nIn skriuwer dêr't safolle fan fortaeld is en dêr't safolle stúdzjes oer forskynd binne, oant yn Ingelân en Amearika ta, is fansels wol hwat mear as in greatske pau of as in handich fabrikant fan banale djipsinnichheden. Hy mei dan hwat ryklik graech de pose fan de olympiër oannimme, gjinien kin ûntstride dat er syn fak in libben lang mei alle earnst en leafde bioefene hat. Mei syn tael hat er omgien as in byldhouwer mei syn stien; hwat hy mei it Dútsk wurde kin, moat elke skriuwer, yn hokker tael ek, wolris oergunstich meitsje. Wis, syn altyd knappe formulearringen binne nei ús sin op it oanstelderige ôf trochstilearre, mar in Dútsker hat dêr safolle euvelmoed net yn; dy is it pretentieuze en komplisearre karakter fan syn tael yn it bloed fearn, sa to sizzen.\nYn de argewaesje dy't Jünger hjir en dêr opropt, sit grif ek in stik erchtinkendheit oangeande syn politike hâlding yn in tsjuster forline. Hitler hat Jünger graech yn de brune rigen helje wollen en der hawwe sûnder mis yn de tweintiger jierren wol inkelde konneksjes west. Jünger syn tinkwrâld lei yn dy tiid earder de brune as de reade kant oer; hy hat doe ommers\nwol skreaun oer de needsaek fan in Führer, oer de bitsjutting fan it nasionalisme yn de polityk, oer de Landvolk-Bewegung, en mear fan dy saken dy't de nazi's nei foaren brocht hawwe. Jünger mei dan doe alderminst in trou Parteigenosse west hawwe, hy oppenearre him yn 1932 mei Der Arbeiter dochs dúdlik as in nasionael-revolúsionair skriuwer. Doe al hied er it forskynsel oarloch in politike en positive ynhâld jown, hied er dryst mei alderhande yn dy tiid binammen nuodlike idéën omboarte, hied er de demokraty geastlik ûndergroeven, - kin men dan sizze dat er de boaijem yn Dútsklân net mei foar de needlottige omswaei fan 1933 rémakke hat?\nFansels, de vulgairens fan Hitler en fan syn striidkloften sille him, man fan aristokratyske styl, daliks wol kjel makke hawwe, mar fierder as de distansiearring is er dochs net kommen. Gjin nazi, mar ek gjin figuer fan de ‘innere Emigration.’ Hy hat trochwurkje kinnen, al stie de nazi-sensuer him wol hieltyd minder. Nei 1945 wied er earst foar de bûtensteanders hwat in ûndúdlik gefal, mar al gau hawwe de bisettingsynstânsjes him foar ‘goed’ forklearre. Syn literaire freonen yn Frankryk, syn boekje Der Friede en it frij greate tal oersettingen fan syn wurken sille dêr wol it paed foar sljochte hawwe. Hy bliuwt lykwols in man dy't yn de wenstige politike forhâldingen net ûnder to bringen falt. Foar it ‘Feuer und Blut’ fan de tweintiger jierren is dan wol in soarte fan humanisme yn it plak kommen, mar in liberael, in sosiael fielend minske, dat is er net en sil er nea wurde, likemin as er ea oan in universiteit, yn de redaksje fan in great blêd of yn in rounte fan fakfilosofen op syn plak wêze soe. Einzelgênger en non-conformist is hy, mar ien ding sil er net gau forleagenje: syn Dútsknasionael bloed. As er mei in Nederlanner forgelike wurde moast, dan grif mei prof. dr. F.C. Gerretson silger.\nDêrom stiet Jünger op 't heden de tsjerke ek allinne mar uterlik neijer as yn syn jonge jierren. Tsjerke en kristendom binne foar him fenomenen dy't it bistân fan it folk yn in swiere tiid as uzes forsterkje kinne; hy sil der him lykwols wol foar wachtsje der midden yn stean to gean. Sa'n geastlik-egosintrysk minske as hy sil net maklik bigryp hawwe foar de wûndere solidariteit fan sounen en siken, riken en earmen, wizen en dommen, hearen en slaven, yn de kristlike gemeente. Jünger syn minskeskôging mei dan hwat mylder en waermer as foarhinne lykje, hja wurdt dochs ynspirearre fan it Nietzscheaenske heroïsme, fan de langst nei it elemintaire, fan hwat yn wêzen minskeforachting is. It retoaryske enthousiasme fan de leauwige stjit him, de estheet, bislist ôf; hy wol ek gjin mien-\nskip mei de melaetske en de idioat hawwe. Underwurpen as er is oan de wet fan it eigen yngewant, sil er him net oan de dogma's fan de tsjerke ûnderwerpe kinne.\nJünger is in man dy't folle tsjinstellingen yn him forienigje kin: op syn minst de rasionalist en de gnostikus, de contemplative skôger en de aktivist, de biologysk-materialist en de fisioenair. De hiele hybridyske ûntjowing fan it Dútske geasteslibben fan de lêste twa ieuwen liket suver yn him bilicheme. Cryptysk kin er wêze, sabeare-objektyf, kâld-analysearjend op it wrede ôf. In skriuwer mei kapitale jeften, mar ek mei in manco: der is by him gjin bloedwaerme totaliteit. ‘Les grandes idées viennent du coeur.’ Is Jünger dêryn soms represintatyf foar syn tiid, in tiid dy't it mei de mûle op de ratio, mar yn de praktyk mei de elemintaire ynstinkten hâldt?\nDy't allinne literatuer siket, is der by Jünger gau mei oan. Hy fynt in eigensinnich man dy't weet hat fan gâns wittenskip, skriklik bilêzen is en seldsum graech djip dolt. Dútske Bildungsphilister hawwe oan dat soarte ornaris mear aerdichheit as literatuerleafhabbers yn oare lannen. Mar dy't de muoite nommen hat de skriuwerij fan G.B. Shaw to folgjen of tagong to krijen ta James Joyce of Ezra Pound, dy soe dochs foar Ernst Jünger net stean bliuwe moatte. Hy hat jin forrassingen by 't soad to bieden, hy biedt jin yn alle gefallen it Dútsklân dat altyd mei himsels dwaende is en nea net klearkomt.\nOp it Amelân, april 1961.\nDe Werke fan Ernst Jünger wurde by Klett yn Stuttgart yn tsien dielen útjown en kostje it stik Dm. 23.50. Hja wurde ûnderfordield yn trije groepen: fjouwer dielen deiboeken, fjouwer dielen essays en twa dielen forheljende skriften. Diel V bifettet it earste diel fan de essays: Betrachtungen zur Zeit (538 bls.). Diel IV bringt it fjirde diel fan de deiboeken Reisetagebücher (431 bls.). Diel IX jowt it earste diel fan de forheljende skriften: Erzählungen (515 bls.). De wurken wurde allegearre neffens de oarspronklike tekst útjown; der steane ek gjin forklearjende oantekeningen of krityske kommentaren by.


Larry King Dea – TO BLOG OR NOT TO B…\nby Jaap Slager · Published January 28, 2021 · Updated January 29, 2021\nKing sei fan himsels, dat de mear fan syn witten net fol koe. Hy bleau oan syn lêste sike ta sykjen nei it antwurd op de fraach: What makes the other tick?\nSjuch, dat fynt ûnderskreaune dus ek nijsgjirrich. Dy fraach stelde ik my bygelyks ek by de ôfrûne presidintsferkiezings: Hokker minsken binne dat winliks dy’t op de ekstreem rjuchtse kandidaat stimme wolle, dy’t op ’en nij in befolkingsgroep foar de loop hat dy’t fan Hitler al hast ‘ausradiert worden ist’ — wat besielt sokke lju?\nIk waard oer ’t ginneraal net folle wizer út it praat sûnder gearhing, oant in helderopske út it skjinne wetter wei kraaide: “As Ventura sa ûngemaklik leit by de oare kandidaten, betsjut dat allinnich mar dat er gelyk hat!”\nIs dat net in juwiel fan in riddenaasje dy’t igge noch seame roait?\nMar sa giet it dus blykber: “As ús foaroanman seit dat de ierde plat is en de oare kandidaten witte net wat se dêrop sizze moatte [sûnder harsels bespotlik te meitsjen — js], dan is de ierde dus(!) plat.”\nDe sittende sosjaaldimmekratyske presidint hat de ferkiezings yn ’e earste omgong ôfrûne snein wûn, sa net; mar dêr giet it no net om.\nWêr’t it my om giet is dat men mei lullefikaasjes op ’e kant om it sels skoppe kin ta machtichste man fan ’e wrâld. Nee, wachtsje — dat is goed besjoen in symptoom fan it probleem dat ik by de ein haw …\nSjuch, ik wol net útslute(!) dat der withoefolle lju binne dy’t harren net fertsjintwurdige fiele fan ‘the powers that be’, en ek net dat soks mei rjucht en reden is — de morbide tsjirmers net meirekkene.\nAs it bygelyks om wite lju yn ’e FS giet, soene dy fansels alris delknibbelje kinne, de hantsjes gear dwaan en preuvelje: “Tank, Hear! No witte wy teminsten, hoe’t ús kleure evenminsken harren al iuwen fiele.” 😊\nMar nee, har ûnfrede uteret him net yn solidêrens mei lju dy’t altyd al it tredde laam wiene (en binne), mar yn it har jitte mear fan harren ôfsetten. Soene se it ris yn solidêrens sykje, sa soe harren mienskiplike probleem fan ynstitúsjonalisearre ûngelikensens grif yn in wûps oplost wurde. Dêrfoaroer rinne se no de kâns — benammen nei it barren fan 6 jannewaris lêstlyn — fan de politike boppeklasse weiset te wurden as ‘faksistyske rebûljeskoppers’. In klasse dy’t — en no komt it! — himsels beskôget as ‘hoeder fan ’e dimmekrasy’. Is it net om jin de bûsen út te skuorren!\nOmmers, it op ’e foarhân útsluten fan befolkingsgroepen hat neat mei dimmekrasy fan dwaan. Dat hinget nei autokrasy oer. En it hat de ûnferdraachsumens fan faksisme yn. Dêrom net, de haadreden dat de FS harren ûnôfhinklik ferklearren fan GB, wie út reden dat Londen de slavernij ôfskaft hie. Sjuch, dat wiene de wite boer yn ’e FS syn guozzen fansels net. Dyselde slavernij smiet omtinken sleet op, no.\nMar ik bring mysels op ’e doele …\nIk woe mar efkes wize op de irony, dat in keppel autokraten al iuwen lang in systeem yn stân hâldt dat hiele befolkingsgroepen op ’e foarhân útslút, en dan dêrtaboppe it smoarge lef hat om datselde systeem ‘de âldste dimmekrasy fan ’e wrâld’ te neamen. Hahaha! ‘Irony’ is noch geunstich ferwurde, wol my oan 😉\nWy sille ús dêrom mar beethâlde oan Gorman har dichtrigels ´a nation that isn’t broken, but simply unfinished’.\nEn ‘ununited’ dus.\nSjuch, dat de Rippeblikeinen oaren útslute, dat heart by harren kredo – ikke, ikke, ikke, en de rest kin stikke! Mar dat de Dimmekraten no ek noch it grutste(!) part fan ’e wite befolking — koartsein, de Trumpstimmers — skouderje wolle, ferriedt neffens my dat in protte de stap nei dy folgjende evolúsjefaze noch net set hawwe en yn grûn en wêzen Rippeblikein bleaun binne.\nHawar, ik nim hjirboppe no wol de faaie trend oarekant De Grutte Sleat op it harspit — en yn it earste part fan myn ferhaal dy yn it suden fan Jeropa — mar ik hie likegoed it Nederlân as foarbyld fan hoe’t it net moat nimme kinnen. Mar ja, dat doch ik net, want dan slacht it ferstân fan de iensellige lêzer fuort op it slot…\nIen harsensel, ja.\nIk wol it — om mar wat te neamen — lytse bern noch wol ferjaan, hear, dat se yn Sinteklaas leauwe; lytse bern litte har ommers alles yn ’t ear naaie. Mar, dat it grutste part fan de folwoeksen iensellige Hollanners jitte yn Swarte Pyt leaut, dêr kriget men wrâldwiid grif de lakers mei op ’e hân 😊\nDy efterlikens fan ús ferklearret nei alle tinken ek, wêrom’t it Nederlân doedestiids mei it earste skip oan wâl wie en tjild de Amerikaanske ûnôfhinklikens. Wy koene ús wol fine yn harren hâlding, tink, dat men in saakje as slavernij, dat jin sa aardich dript, net samar sjitte litte moat 🙂\n… as it ferlang’ de oerhân hie, became’n we a sekje sell’ …


Roxy Reynolds - Wikipedy\nnammen Roxie Reynolds, Roxy,\nechte namme Schanell Sanders\nberne 28 desimber 1983\nRoxy Reynolds, echte namme: Schanell Sanders (Philadelphia, 28 desimber 1983), is in Amerikaansk glamourmodel en in rêstend neakenmodel, stripper en pornografysk aktrise fan Afro-Amerikaansk komôf. Har artystenamme wurdt ek wol (mis)stavere as Roxie Reynolds, en hja hat yn it ferline ek wol gebrûk makke fan 'e skûlnammen Sexy Schanell en koartwei Roxy. Reynolds sette yn 2005 útein mei in wurkpaad yn 'e Amerikaanske pornoyndustry en spile yn frijwat films. Yn 2010 waard se twaris nominearre foar in AVN Award. Yn 2011 beëinige se har karriêre as pornoaktrise.\nReynolds waard yn 1983 berne yn Philadelphia, yn 'e Amerikaanske steat Pennsylvania, mar se waard grutbrocht yn Columbus, yn Ohio. Op 'e middelbere skoalle wie se lid fan it cheerleaderstiim en die se oan sporten as fuotbal, softbal en basketbal. Mei fyftjin jier hie se nei eigen sizzen foar it earst seksuële omgong. Nei't se yn 2001 slagge wie foar de eineksamens oan 'e Brookhaven High School yn Columbus, sette Reynolds útein mei in stúdzje sosjology en Spaanske taal- en letterkunde oan 'e Steatsuniversiteit fan Ohio.\nYn 2005, doe't se 22 jier wie, makke Reynolds har debút yn in pornografyske film. Hja makke al gau furoare en tekene yn 2006 in eksklusyf kontrakt mei de filmstudio Black Ice, wêrfoar't hja neitiid ek as wurdfierster fungearre. Datselde jiers rjochte se har eigen webside op. Yn 2008 wûn se twa Urban X Awards yn 'e kategoryen bêste froulike artyst en bêste froulike crossover. Yn 2010 waard se nominearre foar twa AVN Awards (de Oscars fan 'e pornowrâld), yn 'e kategoryen meast ûnderwurdearre stjer fan it jier en bêste lesbyske sekssêne mei twa aktrises (tegearre mei Courtney Cummz), foar har rol yn 'e film Pussy Cats 3. Datselde jiers waard Reynolds troch it tydskrift Maxim útroppen ta ien 'e top 12 pornostjerren fan 'e wrâld.\nNeffens de Internet Adult Film Database (IAFD) spile Reynolds ûnder har karriêre as pornoaktrise yn totaal yn 90 films, û.m. foar sokke foaroansteande labels as Elegant Angel, Zero Tolerance, Jules Jordan Video, Devil's Film, Evil Angel, The Score Group, Red Light District, Hustler Video, VCA Pictures en Adam & Eve. Dêrnjonken wie se ek wol yn 't spier foar minder bekende studio's, lykas West Coast Productions en Pure Play Media.\nReynolds wurke ûnder har karriêre gear mei kollega-aktrises as Cherokee d'Ass, Belladonna, Courtney Cummz, Jada Fire en Kapri Styles, en manlike tsjinspilers as T.T. Boy, Mr. Marcus, Mr. Pete, Lexington Steele en Prince Yahshua. Ien fan har bekendste films wie Roxy's World, út 2007, wêrfan't it senario spesjaal foar har skreaun wie en dy't opnommen waard yn Atlanta. Njonken har aktearwurk wie Reynolds ek tige aktyf as neakenmodel en fral as feature dancer yn stripklubs yn 'e hiele Feriene Steaten. Yn 2011 loek se har út 'e pornoyndustry werom.\nRosy Reynolds is swart, mei brune eagen en swart hier. Neffens har offisjele opjefte is se 1.73 m lang, mei in gewicht fan 59 kg, en kupmaat 34B. Hja hat har boarsten net fergrutsje litten, mar hat wol ymplantaten yn har stuten pleatse litten. Reynolds hat behalven de gebrûklike piercings troch har earlellen ek in nâlpiercing en piercte spiennen. Fierders hat se in tatoeaazje fan in roas mei in banier mei tekst boppe har lofterboarst, en teffens in ûnderrêchtatoeaazje.\n2008 Urban X Award wûn bêste froulike artyst n.f.t.\nwûn bêste froulike crossover n.f.t.\n2010 AVN Award nominearre bêste lesbyske sekssêne mei in pearke (mei Courtney Cummz) Pussy Cats 3\n(in) Offisjele webside fan Roxy Reynolds\n(in) Roxy Reynolds op Twitter\n(in) Biografy en filmografy fan Roxy Reynolds yn 'e Internet Movie Database (IMDb)\n(in) Biografyske gegevens en filmografy fan Roxy Reynolds yn 'e Internet Adult Film Database (IAFD)\n(in) Biografyske gegevens fan Roxy Reynolds op FreeOnes\n(in) Biografyske gegevens fan Roxy Reynolds yn 'e Adult Film Database (AFD)\nBiografy en filmografy fan Roxy Reynolds yn 'e Internet Movie Database (IMDb)\nBiografyske gegevens en filmografy fan Roxy Reynolds yn 'e Internet Adult Film Database (IAFD)\nBiografyske gegevens fan Roxy Reynolds op FreeOnes\nOfbylden dy't by dit ûnderwerp hearre, binne te finen yn de kategory Roxy Reynolds fan Wikimedia Commons.\nOpfrege fan "https://fy.wikipedia.org/w/index.php?title=Roxy_Reynolds&oldid=898681"\nDizze side is it lêst bewurke op 12 okt 2017 om 17.08.


Miljoenen yn Fryske ekonomy | Omrop Fryslân (advertinsje)\nMiljoenen yn Fryske ekonomy 29 maaie 2013 - 17:27\n0 reaksjes Deputearren yn Moarre - Foto: Omrop Fryslân, Alle Faber\nDe provinsje hat woansdei yn Moarre de kadernota foar 2014 presintearre. Dêryn stiet wat de provinsje dwaan sil mei de NUON-jilden. Al mei al giet it hast om 500 miljoen euro. De provinsje wol dat jild benammen ynsette om de wurkleazens oan te pakken. Ek is der jild foar it Fûns Skjinne Fryske Enerzjy en de digitalisering fan Fryslân. Goed 8,6 miljoen euro wurdt ynvestearre yn de Fryske mienskip fia de Kulturele Haadstêd 2018. De Kadernota 2014 is de opmaat fan de begrutting foar takom jier. Ek is twa jier kolleezjebelied evaluearre.\nDe útfiering fan it koälysjeakkoart leit behoarlik op skema en der is al in soad berikt.\nKorreksje meldeLês foarTrefwurden: ekonomykadernotaView the discussion thread.Diel dit berjocht op: 29-05Rodenhuis trainer De Jouwer 29-05Riemer brekt mei bestjoer SC Besjoch ek...\nGebrekkige kennis fan Dútske taal kostet Noarderling jild 11 nov 2016 - 9:35 Ynwenners fan de trije noardlike provinsjes litte in soad kânsen op wurk yn Dútslân lizze omdat se de taal net machtich binne. Dat seit de Grinzer... Earste fitaliteitsscan Noardeast-Fryslân publisearre 24 aug 2016 - 22:45 Noardeast-Fryslân bliuwt ekonomysk kwetsber, mar de yndustry docht it boppegemiddeld goed. Dat konkludearret de Fryske Akademy yn de earste fan... Provinsje wol mear jild út Brussel binnenhelje 29 apr 2016 - 12:56 De provinsje Fryslân wol de kommende tiid folle 'assertiver' wêze as it giet om it binnenheljen fan jilden út Brussel en Den Haag om Fryske... Starten fan ûndernimming populêr yn Fryslân 22 okt 2015 - 17:13 Fryslân stiet op in dield twadde plak wat in oantal nije starters oanbelanget. Ut sifers fan it ekonomysk buro fan de ING-bank docht bliken dat it... (advertinsje)


Tagelyk arrivearret der in nije wearwolf yn 'e Tri-Cities, in ûnderdienigen-ien, dy't Zack Drummond hjit, en dy't troch Mercy en Adam yn 'e troep opnommen wurdt. Underwilens kriget Mercy besite fan Alastair Beauclaire, alias Gwyn ap Lugh, ien fan 'e Grize Hearen, dy't hearskje oer de ierdgeasten. Hy wol de magyske gongelstôk weromhawwe dy't Mercy foar it earst tsjinkaam ûnder in earder aventoer mei de ierdgeasten (sjoch: Iron Kissed), en dy't sûnt allegeduerigen yn har om-en-by omhinget. Hoewol't de ierdgeasten har derfan bewissige hawwe dat de gongelstôk ien fan harren 'mindere' magyske foarwerpen is, hat it ding troch syn grutte âlderdom in eigen wil ûntwikkele. En hy wol blykber by Mercy bliuwe, want eltse kear as se him oan 'e ierdgeasten weromjoech, dûkte er koarte tiid letter wer by har thús of yn har garaazje of yn har auto op. In pear moanne earder hat se de gongelstôk brûkt by it deadzjen fan in riviermeunster (sjoch: River Marked), en dêrtroch waard it ding noch eigensinniger en ek in stik gefaarliker. Sadwaande hat se him úteinlik kado dien oan har heit Coyote, dy't se machtich genôch ornearre om 'e gongelstôk de baas te bliuwen. Beauclaire, dy't de soan is fan 'e godheid Lugh, de makker fan 'e gongelstôk, is net bliid om te hearren wêr't it ding bedarre is, en hy jout Mercy in wike om him fan Coyote werom te krijen, of oars sille se in minder beleefd petear hawwe.\nUntfongen fan "https://fy.wikipedia.org/w/index.php?title=Night_Broken&oldid=982207"\nLêst bewurke op 30 des 2019 om 20.41


Fear fergunningen | Fryslan\nWannear fergunning oanfreegje?\nIn skip of in gearstal mei net oan de skipfeart dielnimme, as de lingte, de breedte, de hichte boppe wetter, de djipgong, de mooglikheid om te manoeuvrearjen of de faasje fan dat skip of dat gearstal net te ferienigjen binne mei de karakteristyk en mei de ôfmjittings fan de farwei en fan de keunstwurken.\nSjoch op ús farwegentabel hokker ôfmjittingen en oanfollende betingsten de farwei fan tapassing binne.\nJo kinne de farwegentabel hjir opfreegje. Graach yn it ûnderwerp neame dat it om de farwegentabel giet.\nHawwe jo dochs noch twifel oft jo wol of net in oanfraach foar in ûntheffing yntsjinje moatte, dan kinne jo jo fragen maile nei: scheepvaart@fryslan.frl\nFergunning bysûnder transport\nDe neiere omskriuwing fan wat in bysûnder transport is, kinne jo yn kêst 1.21 fan Binnenvaartpolitiereglement (Bpr) en Rijnvaartpolitiereglement (Rpr) fine. Foar de spesifike regels kinne jo kontakt mei scheepvaart@fryslan.frl opnimme.\nÛntheffing farre mei in skip boppe de mjitte\nSkip boppe de mjitte: skip, dat heart ta in dêrta troch de foechhawwende autoriteit oanwiisde kategory fan skippen, dy’t yn har mooglikheid om te manoeuvrearjen beheind binne, trochdat sy as gefolch fan harren djipgong of harren lingte bûn binne oan in beskaat part fan de farwei;\nAs in fergunningoanfraach yntsjinne wurdt by de provinsje, binne jo de provinsje fergoedingen skuldich. Dat bedrach betelje jo oan de provinsje foar it gebrûk fan ús tsjinsten of produkten. De aktuele leezjesbedraggen binne te finen yn de Legesverordening provincie Fryslân.


Ferskil tusken ferzjes fan "Gegeven" - Wikipedy\nFerskil tusken ferzjes fan "Gegeven"\nDe ferzje fan 29 okt 2020 om 18.33\n34 bytes grutter , 11 moannen lyn\nDe ferzje fan 13 jan 2020 om 23.03 (wizigje)\nDe hjoeddeiske ferzje sûnt 29 okt 2020 om 18.33 (wizigje) (weromsette)\nHjoed-de-dei kinne jo by kompjûter''gegevens'' (lêste part is in [[hollanisme]]) tinke oan alle feitlikheden dy't yn [[kompjûterkoaden]] - ien-/nulkoaden - te beskriuwen binne. Sa binne der byld-, lûd-, tekst- en rekkenfeitlikheden.\nBygelyks in [[triemTriem (ynformatika)|byldtriem]] omfettet alle kompjûterkoaden dy't nedich binne om in ôfbylding mei de [[kompjûter]] op it skerm of op de printer te setten. De basis foar dy [[Triem (ynformatika)|triem]] binne noch altyd de ien-/nulkoaden dy't al brûkt waarden doe't de kompjûter allinne noch mar yn byld wie as rekkenreau.\nDe eardere hurde [[pûnskaart]]sjes fan de Girotsjinst litte mei 'gatsjes/gjin gatsjes' moai sjen hoe ienfâldich ien-/nulkoaden har beskriuwe lieten yn de praktyk. By it lêzen foel troch it iene ljocht en troch it oare net en sa kaam de 'taal' fan de kaartsjes yn de kompjûter.\nOpfrege fan "https://fy.wikipedia.org/wiki/Wiki:MobileDiff/1023132"


'Kwaliteit soarchkantoar goed' | Omrop Fryslân (advertinsje)\n'Kwaliteit soarchkantoar goed' 25 jan 2005 - 23:30\nIt soarchkantoar Fryslân docht syn wurk goed. Dat fynt minister Hoogervorst fan folksûnens. It soarchkantoar sjocht der opta dat it jild foar saken dy't te krijen hawwe mei de Algemiene Wet Bysûndere Bystân (AWBZ) goed bestege wurdt. It soarchkantoar Fryslân giet neffens de minister goed om mei it beskikbare jild fan jierliks 555 miljoen euro. De administraasje is goed yn oarder en oanfragen wurde gauw behannele.\nKorreksje meldeTrefwurden: argyfLês foarView the discussion thread.Diel dit berjocht op: 25-01Gjin partikuliere finzenis 25-01Olympyske nominaasje foar Glas Besjoch ek...


Waarmterekôr op lêste dei jannewaris | It Nijs\nWaarmterekôr op lêste dei jannewaris\nfebrewaris 1, 2020 09:41\nYn De Bilt is freed it earste waarrekôr fan it jier metten. It waard 12,5 graden, in temperatuer dy’t op 31 jannewaris noch nea metten wie. It âlde rekôr stamde út 1990, doe’t it 12,0 graden waard. Dat berjochtet Weerplaza.\nWaarman Michiel Severin seit dat it rekôr fan freed goed yn de trend fan it opwaarmjende klimaat past. Dat laat yn ’e winter net ta folle hegere temperatueren. It rekôr fan juster is mar goed in graad heger as it rekôr dat krekt in iuw earder fêstige waard, doe’t it yn De Bilt 11,2 graden waard.\nDe simmerrekôrs fan de lêste jierren binne ekstremer. Dy binne faak twa oant fjouwer graden heger as de rekôrs út de earste helte fan de foarige iuw. Dat komt trochdat yn ’e simmer de ynfloed fan de sinne grutter is. Deirekôrs yn ’e winter hingje faak gear mei de súdwestewyn. Dat is ek by it rekôr fan freed sa, doe’t in sterke súdwestewyn ekstreem mylde lucht oanfierde.\nYn trochsneed is jannewaris wol folle mylder as yn de foarige iuw, trochdat it tal kâlde en tige kâlde dagen folle minder wurden is. De kommende dagen wurde gjin nije deirekôrs ferwachte, hoewol’t it wol tige myld bliuwt. It deirekôr foar hiel febrewaris stiet sûnt ferline jier op 17,5 graden.\nLês ek it waarpraatsje fan ús waarman Jan Brinksma foar it wykein.\n‘Ynsektestjerte giet flugger as útstjerren dinosauriërs’ Undersyk: Nederlanner foar behâld feangreidelânskip Fakânsjeparken yn Fryslân it duorsumst Regiodeal Natuerynklusive lânbou makket wurk fan fitaal plattelân Sâltwinning ûnder de loep De Fryske Marren hat enerzjysunichst wenningoanbod fan Fryslân Seis op tsien sneldykûngefallen barre by op- of ôfrit


Dantumadiel stipet ûnderskate boargerinisjativen | It Nijs\nFerskillende boargerinisjativen yn Dantumadiel krije in bydrage út it gemeentlik fûns ‘It is oan jo’. Mei dat fûns wurde ideeën fan ynwenners stipe om buerten en doarpen op te knappen en te ûnderhâlden. Dat kin gean om boartersfjildsjes, grienstripen, strjitten en pleintjes. Mar op it mêd fan soarch en stipe binne ideeën wolkom. Ynwenners witte faak sels it bêste wat yn harren buert nedich is en wat better of moaier kin.\nDe gemeente hat al in bydrage tasein foar it opnij ynrjochtsjen fan it ferâldere skatepark yn Feanwâlden, dat troch de jongelju sels opknapt wurdt en foar kuorbalpeallen yn Broeksterwâld. De wurkgroep Geastmer Bosk, dy’t de bosk wer tagonklik meitsje wol en dêr omtinken by fêstigje wol op natuer en skiednis, kriget in bydrage foar ynformaasjesbuorden. Yn Feanwâlden wurdt Plan X foar it ferbetterjen fan de leefberheid stipe. In part fan de Halepaadrûte moat nedich opknapt wurde; dat kin mei gemeentlike stipe ek trochgean.\nUt it fûns is jierliks sa’n € 16.000 ,- beskikber foar lytse leefberheidsinisjativen dy’t foldogge oan de algemiene subsydzjeferoardering en oan de kritearia fan it fûns. In inisjatyf moat altyd foar in grut part foldwaan oan selsredsumheid, selswurksumheid en draachflak. In inisjatyf mei net út twa gemeentlike potsjes stipe wurde.\nNije oanfragen kinne wer yntsjinne wurde. Se wurde altyd tusken april en oktober beoardiele. Mear ynformaasje is te finen op https://www.dantumadiel.frl/goed-idee-it-oan-jo\nFlower Power Merk groeit en bloeit Klaas Fokkinga opfolger fan Jehannes Kramer as deputearre Demonstrearjende boeren op ’e Fryske sneldiken Frysktalige tsjerketsjinsten 22 desimber 2019 Ljouwert moat wer ekstreem gefaarlike boeven ûnderbringe Hûndert Fryske tsjerken slute de doarren Skylge kriget waarnimmend boargemaster


Ferslach jiergearkomste fan Doarpsbelang Easterwierrum 2012 - De website van Oosterwierum | De webside fan Easterwierrum\nFerslach jiergearkomste fan Doarpsbelang Easterwierrum 2012\nFerslach fan de jiergearkomste fan de Feriening fan Doarpsbelang Easterwierrum op tiisdei 14 febrewaris 2012 om 20.00 oere yn multifunksjoneel sintrum “De Tysker”\nFoardat sy de gearkomste iepent wol foarsitter Anneke Monsma graach efkes stilstean by it sa hommels ferstjerren fan Theo Visser. Theo hat in wichtige rol spile by de bou en ferbou fan “De Tysker”.\nIn bysûnder wurd fan wolkom is der foar de gasten Pim Astro – riedslid fan SAM en Johan Bonekamp – bestjoerslid fan de R.K. Parochy.\nDizze gearkomste wurdt besocht troch 50 leden.\nOfberjocht is der kaam fan: Douwe Boersma – Ljouwert en Jan Schotanus.\n2. Ferslach jiergearkomste 8 febrewaris 2011.\nN.o.f. freget Hedzer van der Meer oft der noch aksje ûndernaam is foar sinneskermen.\nGerben Boersma dielt mei dat hjir noch neat mei dien is, mar dat it op ‘e nij op de wurklist fan de behearskommisje pleatst wurde sil.\nFierder jout Hedzer van der Meer oan dat de fernijde webside fan Easterwierrum der moai útsjocht.\nFierder gjin op- of oanmerkings.\nIt jierferslach wurdt troch Tryntsje van der Meer foarlêzen.\nNei oanlieding hjirfan jout Geart Siesling oan dat hy mei de Lytse Doarpen Rintocht foto’s nei de webside stjoerd hat, mar hjir neat fan weromfûn hat.\nDoarpsbelang sil neifraach dwaan by Ad Grainger.\nBroer Boersma freget wêrom ’t de opbringst fan de parren dield is. Hie de keatsferiening net de hiele opbringst hâlde kinnen. Auke de Vries jout oan dat it ferdielen fan de opbringst as in ekstra bron fan ynkomsten foar de oanbelangjende feriening besjoen wurde moat. Elts jier benadert doarpsbelang in oare feriening.\nRintsje de Schiffart freget wêr ’t de kontener dy ‘t oan de peal op it plein hinget wei komt en wa ‘t dizze leget.\nFia de beamer toant Jo Albert Kooistra de finansjele ferslaggen fan de badmintonklup, de merkekommisje, de behearskommisje en doarpsbelang.\nIt finansjele ferslach fan de behearskommisje wurdt taljochte troch Gerben Boersma.\nDe gemeentlike belesting springt der út. Dit jier hat der in dûbele oanslach west, dit bedrach giet oer 2010 en 2011.\nRintsje de Schiffart merkt op dat de de feriening fan Doarpsbelang in kaptaal fan ± 12.500,- hat, dat wie yn it ferline wol oars, dat wêrom dan sa skiterich mei it ferdielen fan de opbringst fan de parren.\nJoop Bootsma en Jan D. Altenburg ha de boeken neisjoen en Joop Bootsma meldt dat de boeken ynoarder befûn binne.\nJan D. Altenburg is ôfgeand en foar him yn ‘t plak komt Hedzer van der Meer.\nAndries Harshagen en Greet van der Haar – Dille 1, Raerd, Sape Miedema – Doarpsstrjitte 11, Inez Bootsma – Doarpsstrjitte 6, Feike Zijlstra – Fûgelsangleane 5 en Arjen Dijkstra – Skuorrehôfwei 12, wurde mei applaus troch de gearkomste wolkom hjitten.\nJo Albert Kooistra is ôftredend en net op ‘e nij te beneamen.\nIt bestjoer hat besocht in kandidaat bestjoerslid te finen en dit is oant no ta net slagge en ek hat him foar de gearkomste nimmen meld. It bestjoer sil fierder sykje.\nAnneke Monsma betanket Jo Albert foar syn ynset en de goeie gearwurking. Jo Albert hie altyd in dúdlike, wol oertochte miening oer de gong fan saken. Wol moast er sa no en dan oantrune wurde om saken op tiid klear te krijen.\nAs tank foar syn ynset kriget Jo Albert twa wynglêzen mei in ynskripsje fan it logo fan Doarpsbelang/Easterwierrum.\n9. Taljochting Johan Bonekamp en Jan Terra op it sluten fan de H. Wiro-tsjerke.\nJohan Bonekamp stelt him earst efkes foar en fertelt dat ± 2 jier lyn it bestjoer fan de parochy ta de konklúzje kaam dat de parochy te lyts wurdt en der is doe gearwurking socht mei omlizzende parochys. It bisdom is fan doel om de 81 parochys werom te bringen nei 19. De parochys fan Easterwierrum, Jirnsum, Wytgaard, Wergea en Ljouwert moatte fuseare.\nDer binne tefolle gebouwen en de tsjerken fan Jirnsum en Easterwierrum moatte oer sa ‘n 2 jier slute. It parochybestjoer soe de tsjerke wol graach yn stân hâlde wolle foar byg. trouwerijen en begraffenissen. De tsjerke is gjin momumint,\nIt bestjoer hat al kontakt hân met de Stifitng Alde Fryske Tsjerken. Foar oername troch dy stifting sil der in flinke bruidsskat meinaam wurde moatte. Fierder hat it bestjoer oerlis hân mei de gemeente, dy is fan goede wil mar hat ek gjin jild. Ek hat der oerlis west mei de provinsje. De provinsje jout oan dat der de kommende 10 jier sa ‘n 100 tsjerken leech komme te stean. Der is in Deltatiim oprjochte en ek hjirmei hat oerlis plakfûn. Dit tiim hat oanjûn dat de tsjerke gjin konkurinsje foar de oare foarsjennings yn it doarp wêze mei, mar mear as fersterking tsjinje moatte sil. It parochybestjoer hat om fersterking fanút it doarp frege en Auke de Vries en Stephan Kurpershoek binne ree fûn om mei te tinken.\nDe parochy is eigner fan de tsjerke mar de tastimming moat ferliend wurde troch it bisdom.\nJan Terra ljochtet ta dat de tsjerke sa ‘n 2 jier lyn opknapt is Wol moat de ferwaarming fernijd wurde. Der is soarch oer de takomst.\nKlaas-Jan Jorna: Neffens de krante wurdt it gebou sloopt.\nJohan Bonekamp: Dit is noch gjin serieuze opsje en is ek net it earste dêr ’t oan tocht wurdt. De sluting is earst oer ± 2 jier oan ‘e oarder en dan docht it bisdom beslach op de besittings.\nDer sil yn earste ynstânsje dochs besocht wurde om in nije bestimming foar it gebou te sykjen, mar op dit stuit is it net maklik om in tsjerke te ferkeapjen.\nYn april hat it parochybestjoer in ferfolch petear.\nJohannes Dijkstra – Falt ek de pastory ûnder it bisdom?\nJohan Bonekamp: Tsjerke en pastory hearre byelkoar. De foarstellings fan BIS binne oant en mei 2013 garandearre.\n10. Taljochting behearskommisje en jeugdkommisje oer harren aktiviteiten en alkoholgebrûk.\nOp fersyk fan doarpsbelang ljochtet Gerben Boersma de aktiviteiten fan de behearskommisje ta. Der binne sa ‘n 50 frijwilligers en Gerben makket tagelyk fan de gelegenheid gebrûk om de frijwilligers te betankjen foar harren ynset en docht in oprop foar nije frijwilligers.\nDe groep frijwilligers wurdt stadichoan lytser.\nHy freget begryp foar de frijwilligers – sy dogge ien en oar frijwillich en stelle harren frije tiid beskikber.\nHy jout oan dat der ûnder de 16 jier gjin alkohol skonken wurde mei en docht in oprop oan de âlderen dat ek sy hjir rekken mei hâlde. Wy moatte hjir meielkoar wach op wêze, want as wy ús net oan de regels hâlde kin dit wolris konsekwinsjes foar de fergunning ha.\nDit jier binne der neist de gewoane aktiviteiten 4 famyljefeesten pland, wêrfan ien frij grutte.\nDer komt in wikseling yn de gearstalling fan de behearskommisje: Gerben Boersma en Afke Terra binne nei ôfrin fan it seizoen ôftredend en foar harren yn it plak komme Jan Schotanus en Marianne Visser (dy ’t al meirint) en Djoke Reitsma sil finansjele stipe jaan.\nDer sil mear oandacht skonken wurde oan de oplieding fan nije barfrijwilligers en mear ynwurke wurde en ek de minsken dy ’t op de reservelist steane sille ynwurke wurde moatte. De checklist foar hannelingen wurdt bywurke. De persoanen dy ’t achter de bar stean meie gjin alkohol brûke.\nArjen Dijkstra meldt dat der in skoftke lyn in akkefytsje plakfûn hat. De gearkomste is fan miening dat dit net it plak is om dit út te praten en Gerben Boersma is ree om mei beide partijen om ‘e tafel om ien en oar út te praten.\nJan de Schiffart: Hy freget oft de bas fan de muzyk-ynstallaasje wat sachter setten wurde kin. Dit dreunt nochal troch en sy kinne dit thús hearre. Ek freget hy oft de besikers by it ferlitten fan de Tysker yn ‘e nacht wat mear rekken hâlde wolle mei de omwenners.\nPytsje Nauta ljochtet mei stipe fan Bauke Schoustra de aktiviteiten fan de jeugdkommisje ta.\nNeist Pytsje sitte Marianne Visser en Wytske Cnossen is dizze kommisje, oanfuld mei in oantal jongeren en stipe fan Sandra Ordelman fan Timpaan.\nIen kear yn ‘e 6 wike organisearje sy in aktiviteit. Dit kin fan alles wêze, meielkoar te bowlen, in sportmiddei/jûn ensfh. It is it doel om in gesellige aktiviteit te organisearjen foar jongeren fan 12 oant 18 jier en harren fan strjitte te hâlden. By dizze aktiviteiten wurdt der gjin alkohol skonken, bûten dat it foar de wet net tastien is, is it gebrûk fan alkohol op jonge leeftyd skealik foar de harsens. Foarich jier hat der in mienskiplike aktiviteit mei de jongerein fan Jorwert en Weidum west en dit is foar herhaling fetber.\na. Fytspaad lâns de Swette.\nDer is noch gjin tekening beskikber. It trajekt is wol bekend. Der moat noch grûnûndersyk plakfine. Mooglik dat ein maart it bestek klear is. Der sil noch in ynrin middei/jûn organisearre wurde. De fytsbrêge oer de opfeart wurdt 1.80 m. heech.\nb. Fersyk fiskklup oanlis trailerhelling.\nDit fersyk wie ek by Doarpsbelang dellein, mar doarpsbelang hat oanjûn dat sy hjir gjin partij yn binne en it weromkeppele nei de gemeente. De gemeente soe kontakt opnimme mei de bewenners op ‘e Dille. De fiskklup hie in kompleet plan by de gemeente yntsjinne. De bewenners fan de Dille ha negatyf op dit fersyk reagearre.\nc. Oerstekplak foar fytsers Doarpsstrjitte/Tsjerkebuorren.\nDominicus Jorna freget oft it fytspaad net ferlingd wurde kin oant it doarp.\nDoarpsbelang hie dit ek al oanjûn by de gemeente, mar dan hie it al yn ‘e ruilferkaveling meinaam wurde moatten.\nGerm Venema wol graach witte hoe ’t de fersmelling der útkomt te sjen en besjocht de tekening.\nWy hoopje dat no ’t de froast út ‘e grûn is de gemeente meikoarten mei it pleatsen fan de ljochtmêst en de fersmelling úteinsette sil.\nDoarpsbelang hat by de gemeente ek oandacht frege foar it oerstekplak foar de fytsers op ‘e Dille nei de realisaasje fan it fytspaad lâns de Swette. Mooglik dat it rinpaad lâns de Dilledyk, as der jild is, ferhurde wurdt foar fytsers.\nd. Betsjinning AED.\nJo Albert Kooistra jout oan dat yn gefal fan need altyd earst 112 belle wurde moat. Yn prinsipe kin elts de AED betsjinje mar by foarkar dochs troch de minsken dy ’t hjirfoar in oplieding folge ha. By doarpsbelang is in list fan minsken dy ’t de oplieding folge ha, mar yn it doarp binne mear minsken dy ’t fia harren wurk de AED ek betsjinje kin\nWy wolle de list mei nammen graach útwreidzje en dizze list kin dan by de AED komme te hingjen. De melding fan in oprop fia SMS en burgernet sit noch yn in testfase. Jo Albert sil hjir noch nei ynformearje.\nYn de riedsgearkomste fan 23 jannewaris is it bestimmingsplan fan Easterwierrum goedkard. Publikaasje komt noch yn “Op ‘ e Skille”. Dêrnei kin der noch berop yntsjinne wurde by de ofdieling bestjoersrjochtspraak fan de Ried fan State.\nf. Slachtemaraton 16 juny 2012.\nHedzer van der Meer is kontaktpersoan foar dizze happening. De tocht giet dis kear wer nei it noarden dat om likernôch healwei tolven is de drokte yn ús doarp foarby.\nDe dei komt yn it teken fan kultuer te stean en it soe moai wêze as yn dy earste oere ek yn Easterwierrum wat aktiviteit plakfynt.\nKeunstwurk hat ideeën foarme foar dizze dei en Hedzer van der Meer, Auke de Vries en Paula Boersma ha nei dizze gearkomste west.\nFoar dizze dei wurde noch in tal frijwilligers socht foar byg. de kultuer, de catering, ferkearsregelaars en wat der mear by komt te sjen. Frijwilligers kinne harren melde.\nOant no ta siet Jo Albert Kooistra ek yn de groep, mar dy hat him weromlutsen.\nMarja Schotanus meldt har spontaan.\nTagelyk makket Hedzer van der Meer fan ‘e gelegenheid gebrûk om út namme fan de iiswegensintrale Baarderadiel alle frijwilligers te betankjen foar harren ynset by de Baerderadieltocht op freed 10 febrewaris.\nRintsje de Schiffart: De T-splitsing Doarpsstrjitte – Dilledyk is libbensgefaarlik. Net elk hat yn ‘e gaten dat it ferkear fan de rjochting Weidum – nei de Dilledyk foarrang hat.\nDoarpsbelang sil dit punt nochris meinimme nei it amtlik oerlis en besjen oft it nochris by de ferkearskommisje foarlein wurde moat.\nBaukje Boersma: Johan sit yn de boarterstúnkommisje en hat in oantal kear wat saken reparearre, mar hjir is gjin ear mear oan te beheljen. Oant no ta hat er noch neat wer heard.\nJo Albert hat alris in lytse start makke foar in fernijing fan it boartersplak en hat tasein dat hy dit projekt noch ôfmeitsje sil. Hy sil oer net al te lange tiid kontakt opnimme mei de kommisje.\nBroer Boersma: It fytspaad nei Klaeiterp wurdt stadichoan smeller. Benammen simmerdei is der op ‘e fyts hast net troch it lange gêrs te kommen. It paad falt ûnder it wetterskip en der mei net foar 15 juny meand wurde. De gemeente hat it ûnderhâld útbesteed. Klachten kinne melden wurde ûnder Klein Leed by de gemeente.\nHedzer van der Mear: Earder wie der in iiskommisje. Soe dizze kommisje ek wer nij libben ynblaasd wurde kinne? Doarpsbelang sil ris neigean wa ’t dêr och ynsitte.\nFierder falt it him op dat lâns de Dilledyk de auto’s oan beide kanten parkeard stean, ek yn ‘e berm, dit jout nochal wat spoaren.\nSylvia de Groot: Waarom heeft Dorpsbelang geen advertentie geplaatst na het overlijden van Theo Visser? It bestjoer hat nei soarchfâldich ôfweagjen besluten om allinne by noch sittende bestjoersleden in advertinsje te pleatsen. Dit benammen ek om net ien te ferjitten. It is dreech om yn sokke gefallen in grins te lizzen.\nWol hat doarpsbelang fia in kaart harren meilibben oan de famylje Visser blike litten.\nDe gearkomste is oer ’t generaal fan miening dat it bestjoer in wol oerwoegen beslút nommen hat.\nKlaas Jan Jorna: Yn hoefier hat doarpsbelang ynfloed op it wol as net yn stân hâlden fan de basisskoalle? It pjutteboartersplak is al sluten en hy is bang dat it in kwestje fan tiid is foar de folgjende stap. It plan fan de Gearhing om ien direkteur foar meardere skoallen oan te stellen is weromfluite. De gemeente is ferantwurdelik foar it ûnderhâld fan de gebouwen. Pim Astro jout oan dat oer in pear moanne de gemeente mei in akkomodaasjeplan komt en advisearret dit yn ‘e gaten te hâlden. De gearkomste is bang dat as der minder learkrêften komme de kwaliteit fan it ûnderwiis achterút giet. Ek soe skoalle mear betsjutte kinne by de foar- en neiskoalse opfang\nAstrid Miedema: Soe graach sjen dat punten dy ’t ynbrocht wurde wat mear weromkeppele wurde. Hoe stiet it byg. mei de enkête oer it ferlet oan wenningbou? Stephan Kurpershoek jout oan dat meikoarten de groep foar de doarpsfisy wer byinoar komt. Der stean lykwols noch in fiks oantal wenten te keap en de gemeente wol allinne mar “ynbreidzje”\nIt hat alve oere west as de foarsitter de gearkomste slút en elts betanket foar har en syn ynbring.


Wetterfront Gou wurdt opknapt | Omrop Fryslân (advertinsje)\nWetterfront Gou wurdt opknapt 10 feb 2007 - 16:25\n0 reaksjes De stiennen lizze al klear om yn it wetter smiten te wurden\nIt Grouster wetterfront krijt in opknapbeurt foar miljoenen euro's. It stik Nije_Kade-Hellingshaven is al klear. No is nei jierren fan oerlis it part dat útsjocht op it kanaal en de Pikmar oan bar. Der komt ûnder oare in kuierpaad en in nije jachthaven achter in daam. Fertsjintwurdigers fan 'e wettersportferienings en oare Grousters smieten sneon by wize fan start de earste stiennen yn it wetter.\nKorreksje meldeLês foarTrefwurden: argyfView the discussion thread.Diel dit berjocht op: 10-02ONS Snits wint spektakelstik 10-02Medaljes op NK judo junioaren Besjoch ek...


Provinsjale diken feiliger, mar noch hieltyd gefaarlik | Omrop Fryslân (advertinsje)\nProvinsjale diken feiliger, mar noch hieltyd gefaarlik 16 mrt 2015 - 07:04\nProvinsjale diken binne yn de ôfrûne tsien jier feiliger wurden. Yn 2003 kamen 249 minsken om by ûngelokken op sokke diken, tsien jier letter wiene dat 100. Dat meldt de stifting Wittenskiplik ûndersyk Ferkearsfeiligens. Nettsjinsteande dy sifers binne provinsjale diken noch hieltyd de gefaarlikste diken, wêrop't ien op de fjouwer fan alle ferkearsûngelokken bart. De kommende tweintich jier mear is as in miljard euro nedich om de feiligheid te ferbetterjen.\nNeffens de ANWB binne de provinsjale diken sa gefaarlik om't se faak lâns it wetter lizze en ek steane der beammen flak neist de diken.\nKorreksje meldeLês foarTrefwurden: ûngelokkenfeilichgefaarlikprovinsjale dikenView the discussion thread.Diel dit berjocht op: 16-03Omrop TIP: Oare Eagen, ferskillen tuskken manlju en froulju 15-03Politika Jikke Cuperus komt om it libben by fal fan trep Besjoch ek...\nUngelokken op Fryske diken: "Frachtwein kin moardwapen wêze" 27 nov 2016 - 11:33 De lêste tiid binne der in soad slimme ûngemakken op de dyk. Neffens Sipke van der Meulen fan it Regionaal Orgaan foar de Ferkearsfeiligens yn... Webside en mail fan Achtkarspelen is net feilich 07 nov 2016 - 14:58 De webside en de e-mail fan Achtkarspelen binne net goed genôch befeilige. Dat seit de fraksje fan GemeenteBelangen yn de gemeenteried. De partij... FNP wol dat N354 by Tsienzerbuorren gau oanpakt wurdt 01 nov 2016 - 22:38 De N354 by Tsienzerbuorren en Reduzum moat earder oanpakt wurde as pas yn 2018. Dat seit de Fryske FNP-fraksje. De partij stelt de oanpak fan de... "130 op A7 set libbens fan boargers op it spul" 20 okt 2016 - 20:22 It ferheegjen fan de maksimumsnelheid nei 130 kilometer yn 'e oere op de A7 tusken De Tynje en knooppunt Drachten set libbens fan boargers op it... (advertinsje)


Omrop Fryslân: Friezen folgje Switsersk lânboureferindum op de foet\nFriezen folgje Switsersk lânboureferindum op de foet\nDer ûntstien geregeld diskusjes oer it brûken fan bestridingsmiddels yn de lânbou. Ek yn Fryslân.\nLês mear oer: Friezen folgje Switsersk lânboureferindum op de foet.\nDe Fryske assistint-skiedsrjochters dogge woansdei harren twadde duel op it EK fuotbal.\nLês mear oer: Steegstra en De Vries wer yn aksje op EK, Zeinstra noch net.\nSûnt ferline wike mei ballonfarders wer mei passazjiers fleane. Snein moast in luchtballon in ûnferwachte lâning meitsje om't de wyn op wie.\nLês mear oer: Luchtballon lânet yn wenwyk op De Jouwer.\nDe iennichste flamenko-dûnsskoalle yn Fryslân iepenet de doarren wer nei in jier fan stilte.\nLês mear oer: FIDEO: De flamenko-dûnsskoalle mei wer swinge.\nOerol fiert 40-jierrich jubileum mei in kuier fan oantinkens\nIt festival is dit jier op 'e nij digitaal. Wol kinne minsken in spesjale kuier op it eilân dwaan yn it ramt fan it jubileum fan it festival.\nLês mear oer: Oerol fiert 40-jierrich jubileum mei in kuier fan oantinkens.\nNoch mar 12 nije coronabesmettingen yn Fryslân registrearre de ôfrûne dei\nDe gemeenten mei de measte nije besmettingen binne Súdwest-Fryslân (3) en Noardeast-Fryslân (3).\nLês mear oer: Noch mar 12 nije coronabesmettingen yn Fryslân registrearre de ôfrûne dei.\nDe heit en mem sitte yn de finzenis, yn ôfwachting fan it útleverjen oan Denemarken.\nLês mear oer: Maresjaussee hâldt troch Denemarken socht pear oan by Lauwerseach.


Bit By Bit - Asking fragen - 3.5.3 Gamification\nStandert ûndersiken binne saai foar dielnimmers, mar dat kin en moat feroarje.\nOant no ta, ik ha ferteld jo oer nije oanpakken te freegjen dat wurde fasilitearre troch kompjûter-bestjoerd ynterviews. Mar, ien nadeel fan kompjûter-bestjoerd ynterviews is dat der gjin minske ynterviewer te helpen induce partisipaasje. Dat is in probleem omdat ûndersiken binne beide tiidslinend en saai. Dêrom, yn 'e takomst, ûndersyk ûntwerpers geane om te ûntwerpen om harren dielnimmers en meitsje it proses fan it beäntwurdzjen fan fragen mear noflik en game-like. Dit proses wurdt soms neamd gamification.\nAs yllustraasje wat in leuke ûndersyk soe sjen as, lit ús beskôgje Friendsense, in ûndersyk dat waard ferpakt as in spultsje op Facebook. Sharad Goel, Winter Mason, en Duncan Watts (2010) woe te skatten hoefolle minsken tinke se binne as harren freonen en hoefolle se binne eins as harren freonen. Dizze fraach oer echte en bigriepen hâlding gelijkenis krijt direkt op minsken fan fermogen om sekuer sjoch harren sosjale omjouwing en hat gefolgen foar politike polarisaasje en de dynamyk fan de sosjale feroaring. Conceptually, echte en bigriepen hâlding gelijkenis is in maklik ding om te mjitten. De ûndersikers koenen hawwe krekt frege in protte minsken oer harren mieningen en dêrnei frege harren freonen oer harren miening (dit soarget foar mjitting fan echte hâlding oerienkomst) en se koene hawwe frege in soad minsken te rieden harren freonen 'hâlding (dit soarget foar mjitting fan fornaem hâlding oerienkomst). Spitigernôch, is it logistically tige dreech om ynterviewe sawol in respondint en har freon. Dêrom, Goel en kollega kearden harren ûndersyk yn in Facebook app dat wie leuk om te spyljen.\nNei in dielnimmer consented te wêzen yn in ûndersyk ûndersyk, de app selektearre in freon fan de respondint fan Facebook account en frege in fraach oer de hâlding fan dat freon (Figure 3.9). Fermongen.Want mei fragen oer willekeurich selektearre freonen, de respondint ek beäntwurde fragen oer harsels. Nei it beänderjen fan in fraach oer in freon, de respondint waard ferteld oft har antwurd wie korrekt of, as har freon hie net antwurde, de respondint koe stimulearje har freon mei te dwaan. Sa, de enkête ferspraat yn part troch firale werving.\nFiguer 3.9: Interface út de Friendsense stúdzje (Goel, Mason, and Watts 2010) . De ûndersikers kearde in standert hâlding ûndersyk yn in leuk, gamelike ûnderfining. De app frege dielnimmers sawol serieuze fragen en mear lichtfuottige fragen, lykas de ien sjen yn dizze ôfbylding. Image brûkt mei tastimming fan Sharad Goel.\nDe hâlding fragen waarden oanpast fan de Algemiene Sosjale Survey. Bygelyks, "Does [dyn freon] meilibbet mei de Israëly mear as de Palestinen yn it Midden-Easten situaasje?" En "soe [dyn freon] betelje hegere belesting foar de oerheid te bieden universele sûnenssoarch?" Op de top fan dizze serieuze fragen , de ûndersikers mongen yn mear lichtfuottige fragen: "Wolle [dyn freon] leaver drinke wyn oer bier?" en "soe [dyn freon] earder hawwe de macht om te lêzen geasten, ynstee fan 'e macht te fleanen?" Dy lichtfuottige fragen makke de proses mear noflik oan dielnimmers en ek ynskeakele in nijsgjirrige ferliking: soe hâlding oerienkomst wêze ek foar serieuze politike fragen as lichtfuottige fragen oer drinken en superpowers?\nDer wiene trije wichtichste resultaten fan it ûndersyk. Earst, freonen wiene mear kâns te jaan itselde antwurd as frjemden, mar ek ticht freonen noch net iens op sa'n 30% fan 'e fragen. Twadde, respondinten oer-skatten harren oerienkomst mei harren freonen. Yn oare wurden, it grutste part fan it ferskaat fan mieningen dy't bestiet tusken freonen wurdt net opfallen. Ta beslút, dielnimmers wiene as kâns te wêzen bewust fan skeel mei harren freonen op serieuze saken fan polityk as lichtfuottige kwestjes oer drinken en superpowers.\nHoewol't de app is net mear beskikber te spyljen (spitigernôch), it wie in moaie foarbyld fan hoe't ûndersikers kin in standert hâlding ûndersyk yn wat noflik. Mear algemien, mei wat kreativiteit en design wurk, is it mooglik om te ferbetterjen de brûker ûnderfining foar ûndersyk dielnimmers. Sa, folgjende kear jo it ûntwerpen fan in enkête, nim in momint om te tinken oer wat jo koene dwaan om de ûnderfining better foar jo dielnimmers. Guon kinne bang dat dizze stappen nei gamification koe sear gegevens kwaliteit, mar ik tink dat ferfeelt dielnimmers binne in folle grutter risiko om gegevens kwaliteit.\nIt wurk fan Goel en kollega ek yllustrearret it tema fan 'e folgjende paragraaf: keppeljen ûndersiken nei oare gegevens boarnen. Yn dit gefal troch it keppeljen fan de enkête mei Facebook de ûndersikers automatysk hie tagong ta in list fan 'e dielnimmers' freonen. Yn 'e folgjende paragraaf, sille wy beskôgje de dwersferbannen tusken ûndersiken en oare gegevens boarnen yn grutter detail.


Tsjerke fan de Hillige Marije fan de Ingels (Chicago) - Wikipedy\nTsjerke fan de Hillige Marije fan de Ingels (Chicago)\nTsjerke fan de Hillige Marije fan\nadres 1850 N. Hermitage Avenue\nkoördinaten 41°91′57″ N 87°67′13″ W\nboujier 1914 – 1920\narsjitekt Worthmann and Steinbach\nhichte 38 m (koepel)\nlingte 70 m\nbreedte 38 m\nkosten $400.000 (1920)\nDe Tsjerke fan de Hillige Marije fan de Ingels (Ingelsk: (Church of) St. Mary of the Angels; Poalsk: Kościół Matki Boskiej Anielskiej) is in tsjerkegebou yn 'e wyk Bucktown fan 'e Amerikaanske stêd Chicago. It gebou makket diel út fan it Roomsk-Katolike Aartsbisdom Chicago en waard tusken 1914 en 1920 oplutsen foar in kongregaasje dy't benammen bestie út Poalske ymmigranten.\n3 De Tsjerke fan de Hillige Marije fan de Ingels hjoed-de-dei\nDe parochy fan 'e Hillige Marije fan 'e Ingels waard yn 1899 stifte troch pastoar Vincent Barzynski fan 'e parochy fan 'e Hillige Stanislaus Kostka, dat de âldste Poalske parochy fan Chicago is. De nije parochy wie bedoeld om it grutte tal Poalske ymmigranten te betsjinjen dat him nei wenjen set hie yn 'e wyk Bucktown ("Bokstêd"; sa neamd om't de iere bewenners hast allegear wol ien of mear geiten hiene). It Roomsk-Katolike Aartsbisdom Chicago kocht foar $60.000 twa stedsblokken oan by de krusing fan Hermitage Avenue en Cortland Street. It iene wie bedoeld om in tsjerke te setten en it oare om in skoalle te bouwen.\nDe earste pastoar fan 'e nije parochy, Francis Gordon, lei de hoekstien fan it skoallegebou op 2 july 1899 op it adres 1810 North Hermitage Avenue. It waard in gebou fan trije ferdjippings yn 'e renêssansistyske styl, ûntwurpen troch arsjitekt Henry J. Schlacks. De bou koste $65.000. Yn 'e kelder wiene keamers foar it belizzen fan gearkomsten, in gymseal en in harkseal. Op 'e begeane grûn waarden tolve klaslokalen makke, en de earste ferdjipping tsjinne tydlik as tsjerke, wylst de wenfertrekken fan 'e preesters op 'e souder húsfêste wiene. De ynwijing fan it gebou waard ferrjochte troch monsênjeur Patrick Augustine Feehan, de aartsbiskop fan Chicago, yn oanwêzigens fan boargemaster Carter Harrison jr. en 20.000 oaren.\nSydoansjoch fan 'e tsjerke.\nDe skoalle, dy't beävensearre waard troch fjouwer nonnen fan 'e Oarder fan 'e Weropstanning, gie iepen op 15 febrewaris 1900, en hie doe 425 learlingen. Tsjin 1925 wie dat oantal omheechgien oant 1.099 learlingen, dy't ûnderrjochte waarden troch 22 nonnen. Yn in nij gebou, op 1850 North Hermitage Avenue, waarden yn 1905 de novisen fan 'e nonne-oarder ûnderbrocht. Yn 1915 waard it novisiaat ferhuze nei Norwood Park, wêrnei't yn it frijkommen gebou yn 1917 in kres fêstige waard, dêr't de bern fan wurkjende memmen opfongen en fersoarge waarden troch de nonnen.\nYn 1909 sette pastoar Gordon útein mei it meitsjen fan plannen foar de bou fan 'e langferwachte tsjerke. Hoewol't it tariedend bouwurk al op 28 septimber 1911 úteinsette, waard de earste stien offisjeel pas lein op 2 augustus 1914. De bou fan 'e tsjerke waard opholden troch ferskate swierrichheden, wêrûnder stakings fan 'e boufakkers, de Earste Wrâldoarloch en in tekoart oan boumateriaal. Sadwaande waard de bou útsmaard oer in perioade fan acht jier en acht moannen. Yn 'e tuskentiid kaam yn july 1912 de pastorij ree, op it adres 1825 North Wood Street. Uteinlik waard de bou fan 'e Tsjerke fan 'e Hillige Marije fan 'e Ingels yn it foarjier fan 1920 einlings foltôge, wêrnei't it gebou op 30 maaie fan dat jier ynwijd wurde koe troch aartsbiskop George Mundelein. De bou koste $400.000 (yn jild út 1920), dat foar in grut part opbrocht waard troch de leden fan 'e parochy sels.\nTsjin dy tiid wie de parochy sa hurd yn ledetal oanwoeksen dat it (mei goed 1.200 húshâldings) al yn septimber 1912 de grutste roomske parochy fan Chicago wurden wie. (Ta ferliking: de deunby fêstige, etnysk Ierske Annunciation-parochy omfieme yn 1916 mar 150 húshâldings.) Yn 'e 1920-er jierren groeide de parochy fan 'e Hillige Marije fan 'e Ingels nei in hichtepunt fan 1.600 húshâldings, wylst der doe 1.200 learlingen nei de parochyskoalle giene. Doe't lykwols nei de Twadde Wrâldoarloch de Kennedy Expressway dwers troch Bucktown hinne oanlein waard, wêrfoar't in oansjenlik tal huzen sloopt wurde moast, rûn it ledetal fan 'e parochy werom. Yn 1960 wie ek it tal learlingen oan 'e parochyskoalle mei in trêdepart ôfnommen. Yn 1978 besleat it aartsbisdom om 'e sieltôgjende Annunciation-parochy op te heffen. De leden waarden ferdield ûnder omlizzende parochys en de argiven waarden oerbrocht nei de Tsjerke fan 'e Hillige Marije fan 'e Ingels. Yn jannewaris 1991 waard de lieding oer de parochy fan 'e Hillige Marije fan 'e Ingels troch aartsbiskop Joseph Bernardin oerdroegen fan 'e Kongregaasje fan 'e Weropstanning oan it Preesterlik Genoatskip fan it Hillich Krús, dat ûnderdiel útmakket fan it bekendere Opus Dei.\nIt skip fan 'e tsjerke.\nKrekt as in stikmannich oare 'Poalske' tsjerken yn 'e saneamde Poalske katedralestyl (lykas de Basilyk fan de Hillige Josafat yn Milwaukee en de Tsjerke fan it Unbesmodzge Hert fan Marije yn Pittsburgh) waard it ûntwerp fan 'e Tsjerke fan 'e Hillige Marije fan 'e Ingels troch it arsjitekteburo Worthmann and Steinbach basearre op 'e Sint-Piter yn Rome. It gebou wurdt beskôge as ien fan 'e moaiste foarbylden fan 'e roomske renêssansistyske boustyl yn 'e Feriene Steaten.\nDe tsjerke is in ymposant bouwurk, oplutsen út reade bakstien, mei twa tsjerketuorren njonkeninoar, dy't de haadyngong flankearje. It gebou is 70 m lang en 38 m breed, en beslacht mei omlizzende plantsoenen en in eigen parkearterrein in hiel stedsblok. De efterein fan 'e tsjerke is oerdutsen troch in grutte koepel, dy't fan 'e flier oant it plafon 38 m heech is. It oargel, makke troch W.W. Kimball, waard yn 1923 tafoege, en koste $23.750. Yn 1962 waard it restaurearre foar $15.000. Yn 1973 waarden der oan 'e bûtenkant fan 'e tsjerke yngeande restauraasjes útfierd. Dêrby waard boppe-op de koepel it blauwe 'gidsljocht' oanbrocht (in geskink fan 'e Holy Name Society), dat by nacht fan grutte ôfstân te sjen is.\nEin 1980-er jierren waard de Tsjerke fan 'e Hillige Marije fan 'e Ingels sletten om't it gebou fertuteaze rekke wie en net mear feilich achte waard. Der wiene plannen om 'e tsjerke te slopen, mar dêr kamen parochyleden en histoarisy tsjin yn ferset. Under de lieding fan 'e nije pastoar, John Twist, en dy syn opfolger, Hilary Mahaney, begûn de parochy wer te groeien. Sy krewearren ek o sa foar de restauraasje fan it tsjerkegebou, en wisten fan jeften fan partikulieren ferskate grutte reparaasjes en restauraasjes te bekostjen, û.m. oan 'e koepel, it dak en de glês-yn-leadruten. Yn 1997 waard it ynterieur fan 'e tsjerke oanpakt. Tsjin 1999, doe't it hûndertjierrich bestean fan 'e parochy fierd waard, wie de Tsjerke fan 'e Hillige Marije fan 'e Ingels folslein restaurearre, wêrby't mei-iens ek nije ferljochting, in lûdsprekkersysteem en nije doarren ynstallearre wiene. De 26 dakingels wiene hielendal op 'e nij makke en glinsteren wer fleurich op it dak fan 'e tsjerke. Yn 2002 waard oan 'e tsjerke in kapeltsje tafoege dat wijd is oan 'e hillige Josemaría Escrivá de Balaguer, de oprjochter fan Opus Dei.\nDe Tsjerke fan de Hillige Marije fan de Ingels hjoed-de-dei[bewurkje seksje | boarne bewurkje]\nTsjintwurdich is de Tsjerke fan 'e Hillige Marije fan 'e Ingels sân dagen yn 'e wike iepen fan 'e moarnsdage oant de jûnsskimer. Op snein wurdt de mis opdroegen yn it Ingelsk, Poalsk en Spaansk. Sûnt de 1970-er jierren is de etnyske eftergrûn fan 'e parochyleden nammentlik stadichoan ferskood fan fierhinne Poalsk nei mear multy-etnysk mei in oansjenlike kloft Latino's.\nDe Tsjerke fan 'e Hillige Marije fan 'e Ingels wurdt troch de Poalske parochyleden almeast koartwei Marianowo neamd.\nDe Tsjerke fan 'e Hillige Marije fan 'e Ingels spilet in wichtige rol yn 'e romansearje The Dresden Files, dy't ta it sjenre fan 'e urban fantasy heart.\n(in) Offisjele webside fan St. Mary of the Angels\nOfbylden dy't by dit ûnderwerp hearre, binne te finen yn de kategory St. Mary of the Angels (Chicago) fan Wikimedia Commons.\nOpfrege fan "https://fy.wikipedia.org/w/index.php?title=Tsjerke_fan_de_Hillige_Marije_fan_de_Ingels_(Chicago)&oldid=1055529"\nBouwurk yn Chicago\nBouwurk út 1920\nDizze side is it lêst bewurke op 14 nov 2021 om 21.08.


Listlûker PvdA stapt op | Omrop Fryslân (advertinsje)\nListlûker PvdA stapt op 16 apr 2006 - 13:29\nIt nije kolleezje fan B & W yn Menameradiel hat foar reboelje binnen de PvdA soarge. Listlûker Flaman stapt op as riedslid, om't hy him besoademitere fielt no't er gjin wethâlder is. Dy posten geane nei kandidaten fan GrienLinks en de FNP.\nUnder Flaman is de PvdA de grutste partij wurden. Der wie in groei fan twa nei fjouwer sitten. Neffens foarsitter Douma fan de PvdA wiene de oare twa bettere kandidaten.\nKorreksje meldeLês foarTrefwurden: argyfView the discussion thread.Diel dit berjocht op: 16-04Mishanneling yn Ljouwert 16-04Sportdrokte yn Beetstersweach Besjoch ek...


Bynt fan 27 febrewaris 2014 18:30 | Omrop Fryslân\nJuster waard bekend makke wat der allegear mis gien is by it dongsilodrama yn Makkingea. Ut in rapport fan de ûndersyksried foar feiligens die bliken dat der trije oarsaken wiene foar it ûngelok. Jûn oan tafel Wiebren van Stralen om te praten oer de konklúzjes fan it rapport. Hoe binne dit soart ûngelokken yn de takomst bygelyks foar te kommen?\nYn 1963 ferskynde it boekje “De Smearlappen” fan skriuwer Anne Wadman. Hy hie it yn fiif dagen skreaun op It Amelân. It boek sloech yn as in bom. Binnen in pear moanne wie it ta oan de fjirde en fiifde printinge. Fyftich jier letter komt it boek wer ta libben yn Fryslân DOK, en dêr fertelt programmamakker Eelke Lok jûn oer yn Bynt.\nEarmerkwegerder Thom de Groot wurdt dizze wike folge troch ferslachjouwer Albert Jensma. De Groot syn fee is meinaam troch minsken fan de Voedsel- en Warenautoriteit, omdat hy der net goed op passe soe. Jûn diel trije yn it ferhaal, mei omke Oane.\nEn mei fêste gast Sjoerd Bootsma sille wy jûn prate oer karnaval. Libbet dat noch wat yn Fryslân? En wêrom is it yn Snits sa populêr? Om dat út te lizzen is prins Evert de Twadde fan Drabbelterp yn 'e studio. Drabbelterp ja, want sa hjit Snits mei de karnaval...


Mei de iPhone Music App\nDe ynboude app dy't jo brûke om muzyk te spyljen op it iPhone of iPod touch wurdt neamd Music (op iOS 5 of heger, it hjit iPod op iOS 4 of leger). Wylst der in soad apps binne dy't muzyk oanbiede , is dit it iennichste dat in soad minsken nedich binne.\nBlêdzje troch jo muzikale biblioteek oant jo it liet, album, of playlist fine dat jo nei harkje wolle en tape dizze om te spyljen. As it lietsje spielet, ferskynt in hiele nije opset fan opsjes as it sjen lit troch de blauwe getallen yn 'e skermôfbylding hjirboppe.\nDizze opsjes jouwe jo de folgjende te dwaan:\nGean werom nei Music Library\nDe efterpân yn 'e boppeste hichte fan' e boppekant bringt jo werom nei it lęste skerm dat jo wiene.\nSjoch alle liedjes fan it album\nDe knop yn 'e boppeste rjochte hoeke dy't trije horizontale rigels sjen litte lit jo alle lieten sjen fan in album yn jo Music app. Tip dizze knop om alle oare nûmers te besjen fan itselde album as it lûd spielet op it stuit.\nScrub Foard of Back\nDe foarste bar lit sjen hoe lang it song spile en hoefolle tiid it litten hat. It liedt jo ek fluch nei foaren as efter yn it liet, in technyk neamd. Om it liet te ferpleatsen, knap dan op 'e reade line (of sirkels, yn eardere ferzjes fan' e iOS) op 'e ferwachtingbalke en ferpleatse it yn hokker rjochting jo wolle yn it liet ferpleatse.\nGean werom / foarkar\nDe efterkant / foardrukknoppen oan 'e boaiem fan it skerm litte jo nei it foarige of folgjend liet nei it album of playlist dy't jo nei harkje.\nPretty self-explanatory. Begjin of stopje it harkjen nei it hjoeddeis nûmer.\nRôp of Lege Volume\nDe bal oer de boaiem fan it skerm stekt it lûd fan de lûd. Jo kinne it ferminder meitsje of legerje as jo troch de slider ferpleatse of troch de gebrûk fan 'e volume-knoppen oan' e kant fan 'e iPhone of iPod touch te brûken .\nDe knop op 'e ûnderkant links fan it skerm is markearre opnij . As jo op it stappe, dan wurdt in menu opheft dat jo in liet werhelje, alle liedjes yn 'e playlist of it album dat jo nei harkje, of jo werhelje. Tapearje de opsje dy't jo wolle, en as jo ien fan 'e werhelp-opsjes keazen hawwe, sjogge jo de knopwiziging om dat te reflezjen.\nDizze knop yn it ûnderste sintrum fan it skerm lit jo it liet brûke, dy't op it stuit spielet om in pear nuttige dingen te dwaan. As jo de knop knappe, dan kinne jo in Genius Playlist, in nije stasjon fan keunstner of New Station fan Song oanmeitsje. Genius Playlists binne playlists fan songs dy't lûd goed mei-inoar brûke mei it lied dat jo as útgongspunt hearre. De oare twa opsjes litte jo de keunstner / song brûke om in nije iTunes Radio- stasjon te meitsjen.\nDe knop op 'e far rjochte mei label Shuffle kin jo jo songen yn willekei opfreegje. Tip dit om de liedjes op 'e album of playlist te shuffelen dy't jo op it stuit harkje.\nHoe om it skerm te draaien op 'e iPod nano\nHoe kinne duplate liedingen yn iTunes, iPhone en iPod wiskje\nHoe kinne jo in kaart út Apple Pay mei iCloud fuortsmite\nIn stap-troch-stap gids fan hoe't jo jo iTunes-radio ynstellings wizigje\nHoe kinst Foto's fan iPhone nei iPhone ferpleatse\nHoe't foto 's en Record fideo op' e same tiid nimme op in iPhone\nHoe kin elke Frozen iPod op 'e nij begjinne\nHoe kinne jo iPhone-persoanlike Hotspot-wachtwurd wizigje\nWat is in AVE-bestân?\nHoe kinne fett en kursussen yn HTML meitsje\nDe definysje fan "Remote Access" as It relates oan komputer netwurken\nMeitsje in net-destruktyf effekt foar Vignette mei The GIMP\nBrûk OS X Combo Updates om korrekte ynstellingsproblemen te ferbetterjen\nSimple Quizzes yn PowerPoint\nDe 7 Best Fitness Armbanden te keap yn 2018\nWat is E911?\nRevel's earste auto-audio-systeem\nKin ik in bestân fertsjinje as ik gjin bestânsysteem ark haw?\nSkeppeljen fan ITunes út Backup op in External Hard Drive\nGoogle Graveyard: Produkten dy't troch Google slein binne\nFoarbyld fan gebrûk fan it Linux-kommando\nTekst Watermark yn GIMP taheakje\nBinne USB nei Ethernet adapters besteane foar breedbânmodems?\nHoe kinne jo oanmelde foar in frije Apple ID foar de iTunes Store\nWinkelje neist troch TheFind App Review\nBêste Volume Limiting Headphones foar Kids\nWat is in WordPress.com "Premium Upgrade"\nIn Guided Tour fan Windows 8 en 8.1\nWat is in Koarte Tide Video Projector?


Soarch oer stipe skipsbou | Omrop Fryslân\nSoarch oer stipe skipsbou\n11 nov 2011 - 18:57\nVideo of Soarch oer stipe skipsbou\nDe werf fan Barkmeijer yn Stroobos - Foto: Omrop Fryslân\nFryske skipsbouwers meitsje har slim soargen oer it ferdwinen fan geunstige belestingmaatregels foar it finansieren fan grutte seeskippen. Troch de finansjele krisis is it foar rederijen al hiel dreech om jild te lienen by de bank. No kinne se noch gebrûk meitsje fan de saneamde 'willekeurige afschrijving', mar dy rint dit jier ôf.\nDe skipsbouwers hawwe meielkoar in brief skreaun oan de Twadde Keamer. Sy wolle dat de regeling ferlingd wurdt. Takom wike behannelt de Twadde Keamer it belestingplan foar takom jier. De skipsbouwers neame ferlinging 'krusjaal foar tûzenen arbeidsplakken'.\nDe skipsbouwers komme mei har soargen yn de Maritime wike. Dy wurdt sneon ôfsletten mei in iepen dei. Yn Fryslân is dat by Barkmeijer yn Strobos, mar ek op ek de werven fan Talsma yn Frjentsjer, Damen yn Burgum en Bylsma op De Lemmer.\njild skippen skipsbou belestingmaatregel banken finansjele krisis\nFrou mei auto oer de kop\nBonifatius de Musical: eigentiidsk


Underskie yn it folksleauwen: Bûten- en binnendoarren – Foundation Operation X for languages, cultures and perspectives\n2 Jan 2019 5 Jan 2019 Operation X\nUnderskie yn it folksleauwen: Bûten- en binnendoarren\nSkreaun troch Dyami Millarson\nDer is in ferskaat oan hûsgeasten en -goaden yn it folksleauwen fan it Noardwest-Europa fan twatûzend jier lyn. Hja libje hjoed fuort as kreatoeren yn folksferhalen dy’t troch âlders foar bern foarlêzen wurde. Wat dizze ivige wêzens oanjaan is dat der fanâlds in ûnderskie makke wurdt yn ‘e belibbingssfear fan it folksleauwen.\nNammentlik makket men yn Noardwest-Europa fanâlds in ûnderskie tusken de religy bûtendoarren (buitenshuis) en de religy binnendoarren (binnenshuis). Sa makket de religy binnendoarren de wêzens ta hûs- of timpelwêzens en sa makket de religy binnendoarren de wêzens ta natuer- of boskwêzens. Dêrom wie it folksleauwen tagelyks in hûs- en natuerreligy.\nWylst men bûtendoarren yn ‘e natuer fanâlds rekken hâldt mei natuergeasten, hâldt men tús fanâlds rekken mei de hûsgeasten en bringt men offers lykas itensspul oan harren. Oant de tsjinwurdige tiid hat men de hûsgeasten op dizze wize fereare; men dielt iten en drinken frijwillich mei de geasten fan it hûs om’t men in bân mei harren fielt en harren by it gesin belûke wol. Sa binne der in soad ferhalen fan offers oan tomten en oare hûslike geastwêzens.\nspheres of religion\nPrevious Terugblik op 2018: Het jaar van de drie Friese talen\nNext 3 websteden om het Nedersaksisch te leren